Ur gengevread dañs eo War’l Leur. Savet eo bet e 1967. Pal ar gevredigezh eo : studiañ, klask, dastum ha skignañ arzoù hengounel Breizh-Izel hag Uhel. Tro dro 60 kelc’h zo ezel War’l Leur, da lâret eo 10 000 den. Confédération War’l Leur 3 rue des Gentilshommes 29 340 Riec-sur-Belon 02 98 06 57 57 […]\nUr gevredigezh eo Skol Diwan Sant-Ervlan. Bodañ a ra an AEP (Association d’Éducation Populaire) kerent ar skol. Sikour a ra bep hini evit ober war-dro buhez ar skol oc’h ober labour pe obererezhioù a youl-vat. Dilennet eo ar c’huzul merañ gant tout ar kerent. Pal ar gevredigezh a zo d’ober war-dro buhez meletradurel ar skol : […]


Person an Drinded gant Yann-Fañch Kemener - RADIO KREIZ BREIZH\nPerson an Drinded gant Yann-Fañch Kemener\nBeilhadeg e Ti Pikouz, Sant-Nigouden, d’an 12 a viz Kerdu 1993\nMa zad-ioù kozh oe ganet un tu bennaket kostez… sa tu an Drinded-Langoned, tu se. Oaran ket ma peus klevet komz ur wech bennaket deus harz ar menez Du un tu bennaket enañ, ‘n Drinded-Langoned. Ha boped ma zad-ioù kozh ur sul da veure oe ‘hont d’an over’nn. Ha p’oe ‘hont d’an over’nn ‘kawas war e hent ur paotr… ur paotr ansien a-walc’h deja, ‘hont da gas e zaout da vaez. Hag an den kozh a ouile. Ha ma zad-ioù kozh da c’houll gantañ :\n« Met perak ma den mat a ouilet er-se ?\n– Ah feiz ‘vat, ‘lâre eañ, me ‘meus tapet ur skouarnad gant ma zad.\n– Ur skouarnad gant ho tad ? ‘lâre ma zad-ioù kozh dezhañ.\n– Ya, ya ‘vat !\n– Ho tad zo bev c’hoazh ?\n– Ya, ya, ma zad zo ‘chom un tu bennaket du-se, harp ar menez Du ba un tammig loñch. ‘Peus ket ‘met mont enañ ha kaviet anezhañ ».\nHa ma zad-ioù kozh ‘hont enta. ‘Hont ba’n ti ha ‘fel’t unon kozh. Ha ma zad-ioù kozh ‘c’houll gantañ : « Met…c’hwi ‘n hani ‘peus reit ur skouarnad da ma zad-paeron – pugur ‘maint kar tout deus an tu-se goût a rit – ‘Peus reit ur skouarnad da ma zad-paeron oa ‘h ont da gas e zaout da vaez ?\n– Ya, ya ‘vat, pugur ‘neus lâret kaoc’h da ma zad zo ba e wele ahe !\n– Ho tad zo bev c’hoazh ‘lâre eañ ?\n– Ya, ya, ‘peus ket ‘met mont war ar bank-tosel enañ ha kaviet anezhañ enañ ».\nHa ma zad-iou kozh ‘h ont war ar bank-tosel ha ‘fel’t un den kozh neuzen ba’r gwele enañ, ur pezh barv hir dezhañ, bonedoù-touseg war e benn, ‘vije ket gwelet ‘met un espes daoulagad ahe. Hag ma zad-ioù kozh ‘c’houll gantañ :\n« Met…pesar oed ‘peus c’hwi ma den mat, ‘lâre ma zad-ioù kozh dezhañ ?\n– Feiz ‘vat, ‘lâre an hani kozh, me ‘vat ‘meus ket pikol soñj met goull gant ar person zo ‘tont ba’n ti aze, hennezh ‘neus ma badi’et ».\nHa ma zad-ioù kozh pa ‘noa klevet se, ba’n de(z) petagoût ‘vije bet arri oaran dek pe unnek re er-se c’hoazh, ha sa gêr neuzen. Bo’n, en deiz-se enta oe ket oeit d’an over’nn en Drinded. Met d’ar sul pe d’ar sul war-lerc’h ‘tae soñj dezhañ d’ont d’an over’nn c’hoazh. Oe ket re, re, (a) lakaen deus an tu-se met mestra ‘blije dezhañ mont ur wech bennaket d’an over’nn mestra ‘vel oe ‘r giz er vro kwa. Hag ‘h ae d’an over’nn d’an Drinded-Langoned. Hag an deiz-se boped, p’oa arri oe un tammig diwezhat da lâret eo oe un tammig pell deus ar bourk ivez hag goût a ret an amzer konto gant hemañ pe gant homañ pe… boñ, kemer un tamm amzer. Hag ‘n on arri ba’n iliz oe ar person kozh ‘h ober e bredeg. Hag ar person kozh ‘lâre d’an dud enañ :\n« Kristenien mem breuder, kreuvet eo ma bragoù ha ma revr é sermon doc’h, ha pan iet d’an ifern ha monet sur a riet, mezh ‘mo ganoc’h, ‘m(e)añ, ken a gac’hin ! »\nGoût ‘rit, ma zad-kozh na p’en doa klevet traoù er-se, oe ket pikol jenet enta. Met goût a rit, ba’n Drinded… Ba’n Drinded-Langoned d’ar c’houlz-se ‘tae tudjentiled ha tud vras d’an over’nn goût ‘rit. Hag boped en deiz-se oe un otroù bennaket. Ha klevet ar person kozh, ar person kozh, person an Drinded deus ‘meus lâret dac’h, hennezh oe arri kozh deja d’an amzer-se. Hag an otroù, ‘n on gwall blije ket klevet traoù er-se, oa ket re deus ar jeu-se ivez, ‘lâre, ret o o’r un dra bennaket marsen o ret klask chañch plas d’ar person kozh. Lakaat anezhañ un tamm war e leve pe… ‘benn fin oe skrivet d’an eskob. Bo’n, skrivet d’an Eskob. Eskob Gwened, soñjet un tamm, en Drinded-Langoned, mont beta Gwened. Hag an eskob ‘noe skrivet da person an Drinded ‘vit lâret dezhañ :\n« Klevet ‘meus, deus ‘lâre an dud, deus ‘lâras serten tud, ‘vez genoc’h prepozioù ‘vehent ket re deus tu an iliz… Ret e vo dac’h dont da wel’ ‘h anon. Dont da gaout ‘h anon. »\nBo’n, person an Drinded, person kozh an Drinded lakaet ba e soñj mont beta Gwened. Pugur oe lâret dezhañ mont. Ha p’oe arri ba ti an eskob neuzen bo’n… goût ‘ret oe bet digemeret enañ… Goût ‘ret, pezhioù bras, skalieroù bras da savel, arri ba ur sal vras bennaket enañ hag hemañ kozh enta, ‘n on gawe ket re ba e aez. Hag boped an eskob ‘lâre dezhañ… ‘verna ket penaos ‘lâre an eskob mont ‘rin da wel ‘hanoc’h ‘benn disul ‘benn eizhtez ha ‘rin ket ‘met teir goulenn deusac’h, ha ma n’oc’h ket ‘vit respont beñ ‘o ret tac’h leusket ho plas gant un all !\nBoñ… ‘t(a)e person kozh an Drinded da djêr… peta ‘lâre eoñ ? Peseurt mod ‘rin-me da ‘non denn ? Pesort teir goulenn ‘vo graet ganin, goût a rit, pesort mod ‘rin-me da ‘non denn deus se ? Bo’n ‘benn fin ‘t(a)e soñj dezhañ da gomz deus ar sakrist ivez. Hag ar sakrist ‘lâre dezhañ :\n« Bezet gant ho cheu, pen aio an eskob ahe, me ‘vo enañ ha me responto ba ho plas… »\n‘Benn fin boped, p’oe arri an deiz, p’oe lakaet an deiz, aï eo eskob Gwened d’an Drinded-Langoned. Goût ‘rit d’ar mare-se ‘dele ket dont alies moarhat. Ha pa oe enañ, boñ, serret ar portal, chetu boñ… Skoeiñ an eskob war an nor ha klevas ur vouezh ba dreñv a responte dezhañ kwa, hag…\n« Prest oc’h, ‘lâre an eskob ?\n– Ya, ya, prest on, ‘lâre ar vouezh ba dreñv.\n– Kab oc’h, ‘m(e)añ, da lâret din ba plec’h ‘mañ kreiz an douar ?\n– Hañ fez ‘hat ‘lâre… ur vouezh ba dreñv a lâre : ya, ya kab on da lâret tac’h, ‘peus ket ‘met tap ur gordenn, ha ma vez hir ‘walc’h ‘benn ‘po graet tro ar bed ‘veliet ma n’eo ket amañ ‘mañ ar penn ‘lâre eañ.\n– Boñ, ‘lâre an eskob, petar rin-me… respontin-me deus se bremañ ? An eil goulenn neuzen oe, kab oc’h, ‘m(e)añ, da lâret din pegement a gousta tout ma harnach, ma jav, ar c’harroñs ha me oar-me tout pezh oe en dro dezhañ…\n– Ya, ya ‘hat ‘lâre ar vouezh ba drañv, ‘dala ket ‘met tregont diner.\n– Tregont diner, ‘me an eskob ?\n– Oh ya, ya, hom salver oe bet gwerzhet tregont diner ha me gawa din ‘dala ket muioc’h ‘vit hom salver memes tra !\n– Hag ar goulenn divezhañ oe neuzen, kab oc’h, ‘m(e)añ, da lâret din, piv…zo…peta zo ba ma soñj, ‘m(e)añ ?\n– Ya, ya ‘hat, kab on da lâret tac’h, me ‘oara ‘ma un dra ba ho soñj, c’hwi gawa dac’h ‘h oc’h ‘konto gant person kozh an Drinded met gant ar sakrist ‘n hani ‘h oc’h ‘konto.\nHag an eskob ‘lâre(t) : A ! Ur person kozh ha ‘neus ur sakrist ken abil ha hemañ ‘c’hella chom person ‘pad pell c’hoazh ! »\nDisoc’h eo ma c’hontadenn, lost ar big ha lost ar c’hazh, ma ‘m(o)e goaret ‘m(o)e lâret c’hoazh !\nMersi bras da Frañsis Favereau evit e sikour !


Erv Kourland - Wikipedia\nErv kourland (luc'hskeudenn dre loarell)\nTevennoù e-tal Pervalka (Lituania)\nErv Kourland: ur vandennad douar etre ar Mor baltel (Baltijos jūra) ha Loc'h Kourland (Kuršių marios) ha rannet e daou etre Lituania (e gwer) ha Rusia (e roz).\nErv Kourland (lituaneg: Kuršių nerija, rusianeg: Куршская коса, alamaneg: Kurische Nehrung, latveg: Kuršu kāpas) zo ur riblennad douar draezhek enk, dezhi 98 km a hirder, hag a zisparti Loc’h Kourland diouzh ar Mor Baltel. Rannet eo e daou etre Lituania en Norzh ha Rusia (Oblast Kaliningrad) er Su. Liammet eo ouzh ar c’hevandir er Su.\nAbaoe ar bloavezh 2000 emañ Erv Kourland a-bezh war roll ar Glad bedel savet gant an UNESCO.\nA-wezhoù e vez graet “strizh-douar Kourland” anezhañ (e galleg da skouer). Hogen, ur fazi eo dre ma n’eo ket liammet gant an douar dre e zaou du.\nEn em astenn a ra Erv Kourland eus ledenez Sambia, lec’hiet en Oblast Kaliningrad (ez-Königsberg), betek ur strizh-mor enk a-dal da borzh Klaipėda lec’hiet e Lituania, war an douar-bras. Etre 400 m ha 3,8 km a ledander a zo da Erv Kourland diouzh al lec’h.\nE-mesk tevennoù brasañ Europa a gaver eno.\nLoened ha struzh[kemmañ | kemmañ ar vammenn]\nGwarezet eo an natur gant daou bark broadel eno: hani Kuršiu Nerija, eus tu Lituania, ha hani Kourchskaïa Kossa, eus tu Oblast Kaliningrad.\nKavout a reer enno 338 spesad mellkeineged, 251 spesad evned en o zouesk ha 35 spesad bronneged, kirvi-erc’h, yourc'hed, hoc’hed-gouez, lern, marted ar pin, erminiged, pudasked, avanked ha liñsed peurgetket. Evned-tremeniat a gav repu bep bloaz war an erv.\n75% a ar gwez zo gwez-pin.\nBarregezhioù naturel[kemmañ | kemmañ ar vammenn]\nBrudet eo Erv Kourland evit ar goularz a gaver war e draezhennoù.\nAdtapet diwar « https://br.wikipedia.org/w/index.php?title=Erv_Kourland&oldid=1856880 »\nKemmoù diwezhañ degaset d'ar bajenn-mañ d'an 18 Du 2019, da 10:20.


Alexey Pajitnov (algoritm orin), kodour Vadim Gerasimov\nUr c'hoarier pe muioc'h (hervez ar stumm)\nTetris a zo ur c'hoari video, e doare ur puzzle-game, savet e 1985 gant Alexei Pajitnov, hag unan eus ar re anavezetañ er bed, e-kichen Pong, Space Invaders, Pac-Man, diazezet war ampartiz, preder ha refleksoù ar c'hoarierien.\nLarêt e vez (dre fent) e oa marteze arm vrezel efedusañ an URSS dre ma lakaas bloc'had ar c'hornôg da goll ur bern amzer e-pad amzerioù diwezhañ ar brezel yen.\n1 Meizant ar c'hoari\n3 Gameplay diskrivet\n3.1 Ar pezhioù\n3.2 Ar rotadurioù\n3.3 Spas c'hoari\n3.4 Kouezh ha gravitadur\n4 Stummoù Tetris\n4.1 A za gant ar PC\n4.2 Koñsolennoù Nintendo\n4.3 Koñsolennoù Sega\n4.4 Koñsolennoù Sony\n4.5 Koñsolennoù Microsoft\n4.6 Koñsolennoù Apple\n4.7 Koñsolennoù Bandai\n7 Gwellet ivez\nMeizant ar c'hoariAozañ\nPezioù liv (a-wechoù, n'eus ket a liv, met skeudennoù) eus furmoù disheñvel a ziskenn eus leiñ ar skramm. Ar c'hoarier ne c'hell ket goustadikaat pe harpañ anezhi me tu zo dezhañ buhannat anezhi pe choaz an ankl rotadur (0, 90°, 180° pe 270°) ha da peseurt lerc'h e kouezho. Pa z'eo leuniet ul linenn, diverket eo hag ar bloc'hoù a-us a ziskenn. Ma ne zeu ket a-benn ar c'hoarier da ziverkañ linennoù buan a walc'h, e teu ar skramm da vezañ leun ha kollet eo ar c'hrogad.\nHervez ar c'hazetenner Bill Kunkel, lâret gant Daniel Ichbiah en e levr Bâtisseurs de rêves, "Tetris a respont mat-tre da zisplegadenn ar gwellañ er c'hoari : ur vunutenn evit deskiñ, ur vuhez a-bezh evit mestroniañ".\nAlexei Pajitnov en deus un diplom e 1979 e kreizenn stlenneg akademiezh Russia, lerc'h ma zeu da vezañ diouzhtu klasker e anavezadur ar c'homz. E 1985, o klask adober unan eus e c'hoarioù karetañ, ar pentomino, ijin a ra ar c'hoari Tetris hag ar program. Buhan-tre, e geneiled a zo tapet er c'hoari adiktivel-tre. An holl akademiezh en em lak da c'hoari.\nPajitnov en deus bet c'hoant neuze da lakaat e brogram war an IBM PC, nevez-flamm. Sikouret eo bet gant Vadim Gerasimov, un hacker.\nDiaes eo embann ar c'hoari siwazh, dre m'eo diaes kendrec'hout rener an Akademiezh ar Skiantoù. Pajitnov a zeu a-benn da gendrec'hout Victor Brjabrin, e rener, dre ma lâr e vo holl gwirioù ar c'hoari gant an akademiezh. Bjarbin, a oa e darempred gant ar bed diavaez (ar pezh a oa rall d'ar mare-se), a gas ur gopienn eus ar c'hoari da Novotrade, embanner c'hoarioù hungarat. Pladennigoù a vo kaset e pep lerc'h e Hungaria betek Polonia. Hungaria a oa ivez e bloc'had ar reter ha Robert Stein, ur saozon ganet e Hungaria, a rae eskemmoù reter-kornog hag a oa ajant etrevroadel e kenwerzh ar poelladoù, a vello holl galloudegezh gwerzh Tetris. Gervel a ra Pajitnov ha Brjabrin a gas dezhañ dre faks an aotre evit korvoiñ ar c'hoari etrezek ar c'hornog dre ar gevredigezh Andromedia Software.\nTetris war iPod.\nDre e jubenn, resev a ra an embanner Mirrorsoft ( netra da welet gant Microsoft) an aotre eus Tettris, en ur lakaat ur cheñchamant evit Sinclair ZX Spectrum : al liv. Ar c'hoari a zeu maez e 1987 e Europa hag er Stadoù-Unanet gant ar meneg "Savet er Stadoù-Unanet Amerika, meizad estren". Berzh a raio ar c'hoari.\nHogen, d'ar c'houlz-se ne oa emglev korvoiñ ebet evit ar c'hoari estreget faks Patjinov ha Brjabin. Goude kalzig a gudennoù burevel, Bjarbin hag an Akademiezh a roio gwirioù ar c'hoari da Mirrosoft evit dek vloaz. Dont a ra da vezañ ar c'hoari anavezet er bed a-bezh. Patjinov na gounezo tamm arc'hant ebet : "Ar fed ma kement a dud a gav plijus va c'hoari a zo trawalc'h din", met dont a raio da vezañ brudet er bed a -bezh, evit e desinterest ouzh an arc'hant nemetken marteze.\nE 1997, Patjinov a envro er Stadoù-Unanet. Adkemer a ra e 1996 gwirioù ar c'hoari ha krou a ra an Tetris Company\nAr c'hoari a zo lakaet war an holl savennoù, zoken ar c'hoñsolennoù c'hoari hag an iPod (e Genver 2007 eo ar c'hoari gwerzhet ar muiañ war an iPod). Ar stumm Game Boy en deus ivez bet ur berzh bras, tud 'zo o prenañ ar Game Boy evit ar c'hoari-mañ nemetken.\nPezhioù tetris, hag a zo diazez ar c'hoari, a zo tetrominos. Bez ez eus seizh pezh disheñvel, holl diazezet war ur meskaj pevar pezh karezenneg - ar ger "Tetris" (gant ar rakger gresion tetra-, a dalv pevar) a gemer holl e dalvoudegezh.\nUn nebeud skouerioù a cheñchamantoù liv\nI ruz ruz ruz glas sklaer glas sklaer\nO glas glas sklaer melen gwenn melen\nT gell gris glas sklaer melen mouk\nL mouk melen orañjez mouk orañjez\nJ gwenn mouk glas glas glas\nS gwer glas mouk gwer gwer\nZ glas sklaer gwer gwer ruz ruz\nAr seizh pezhioù a zo ar re da heul :\n, e stumm I, ivez anvet « bazh », « boutin », « barenn » pe « hir ». Savet eo gant pevar karrez o stummañ ul linenn.\n, e stumm O, ivez anvet « karez » pe « blok ». Savet eo gant pevar karrez o stummañ ur c'harrez 2*2.\n, e stumm T. Savet eo gant tri c'harrez e linenn ha gant ur pevare hini dindan ar c'hreiz.\n, e stumm L. Savet eo gant tri c'harrez e linenn ha gant unan en traoñ en tu dehou.\n, e stumm J, ivez anvet « Tu kontrol » pe « gamma ». Savet eo gant tri c'harrez en ul linenn hag unan en traoñ en tu kleiz.\n, e stumm Z, ivez anvet « veskel ». Savet eo gant pevar karrez o stummañ ur c'harrez 2*2 met gant an tu a-us risklet war an tu kleiz.\n, e stumm S, ivez anvet « veskel kontrol ». Savet eo gant pevar karrez o stummañ ur c'harrez 2*2 met gant an tu a-us risklet war an tu dehou.\nPep hini eus ar seizh pezh en deus ul liv hag a zere dezhañ, ha c'hoarierien 'zo ne daolont pleg d'an diforc'h-mañ nemetken. Padal, cheñch a ra liv ar pezhioù hervez ar c'hoarioù hag hervez Tetris Company, n'eus efed ebet war ar c'hoari.\nAr c'hoarier a c'hell lakaat da dreiñ meur a wech d'an tu kleiz pe dezhou hervez ar c'hoari, eus 90° pep blok evit pozañ anezhañ d'an doare en deus c'hoant e-pad ma tisken ar blok.\nAr spas c'hoari, ivez anvet "puñs" e-barzh an Tetrisoù kozh ha "matris" e-barzh ar re nevez, a zo ar spas lerc'h ma gouezh ar pezhioù. Ur gazell en deus e foñs, a vez gwelet pe get, ha lerc'h ma vez ment ar kazennoù, ment karez ar blokoù. Bez en deus ivez un "tetrion", lerc'h ma n'eus ket tu d'ar pezhioù tremen, hag a zo harzhoù ar c'hoari.\nHervez Tetris Guidline, ment ar spas c'hoari en norm a zo dek kazenn ledander ha daou warn-ugent kazenn uhelder. Padal, c'hoarioù a lak hirderioù disheñvel evel Tetrinet (daouzek kazenn ledander) pe Tetris Jr. (eizh kazenn ledander).\nLodenn brasañ ar c'hoarioù Tetris en deus, tro-dro d'ar spas c'hoari, kellaouenoù. Bez e vez enno an niver a linennoù leuniet abaoe penn kentañ ar c'hoari, heuliet gant ar poentoù. Da heul e vez al live, a gresk hervez ar poentoù pe al linennoù leuniet, ha seul brasoc'h eo, seul buhanoc'h e gouezh ar pezhioù. Kavet e vez ivez ar pezh, pe meur a hini, a zeuio goudean hini a zo o kouezhañ.\nKouezh ha gravitadurAozañ\nSeul uheloch al live lerc'h m'emañ ar c'hoarier, seul buhanoc'h e kouezo ar pezh. D'al live 0, tu zo ober 5-6 fiñv horizontalek a-raok ma kouezfe ar pezh eus ur renk, d'al live 9, n'eus tu nemet ober 1-2 fiñv horizontalek. Al live 15 a zo evel ma vfe pouezet war bir an traoñ diehan, n'eus ket tu fiñval ar pezhioù en un doare horizontalek penn-da-benn. Ar c'hoarier a c'hell neuze klask ober heuliadennoù rotadurioù buhan, dre m'o pozet ur pezh ma n'eus fiñv ebet mui ganti. Ar c'hoarier a c'hell neuze fiñval ar pezh c'hoazh, evit ma ne vfe ket pozet, hag evel-se e c'hell lakaat aezhi en ul lerc'h all. Koulskoude, kollet e vez 1 poent evit pep finv graet pa vez ar pezh diskennet d'an traoñ.\nMa ar c'hoarier a lak ar pezh da vont buhanoc'h (gant bir an traoñ), gounez a ra ur bonus poent. Gounez a ra 1 poent dre karrez diskennet gant an doare-se. Tu zo ivez ober un "hard drop", da laret eo e tiskenno diouzhtu ar pezh, hep ma c'halfe ar c'hoarier fiñval anezhi. Gounezet e vez neuze gant ar c'hoarier 2 poent dre karrez diskennet.\nA za gant ar PCAozañ\nGnometris, ur stumm dieub er pakad GNOME games, e-barzh holl stummoù linux oc'h implij GNOME.\nAr rekord war ur born arkad a za gant Stephen Krogman, ar 5 aviz Even 1999, gant ur skor a 1.648.905.\nAr 6 a viz Even 2009, evit 25vet deiz-ha-blaz ar c'hoari, logo Google a ro un enor da Tetris.\nUr partienn war Tetrinet.\nEfed Tetris : Tetris implijet evel skouer evit ar chaozadeg naturel.\nTetrinet : stumm multic'hoarier c'hoariabl war internet Tetris.\nKorobeiniki ha Kalinka, adkemeradennoù sonerezh tonioù rus, o deus servijet evit ar c'hoari.\n(en) Lec'hienn ofisel.\n(en) C'hoari flash ofisiel.\n↑ (en)Twin Galaxies\nAdtapet diwar « https://br.wikipedia.org/w/index.php?title=Tetris&oldid=1822778 »


Troc'had an douar en un hin istrovanel c'hleb : gwiskad uhel teñval ha gwiskad izel arruz.\nAr meskaj pri, traezh ha danvezioù organek a ya d'ober al leur eo an douar. Pluskenn diavaezañ an bladenenn Douar eo, war he c'horre emañ eta. Ennañ, warnañ hag a-us dezhañ emañ ar vuhez viologel, ennañ dreist-holl dre an abeg m'emañ 50% eus bevliesseurted ar bed. Kemmañ a ra ivez an atmosferenn. Ar pedologiezh eo ar skiant hag a studi an douareier, etre bevoniezh, kimiezh ha fizik.\nA bep seurt traoù a gaver en douar : meinadoù, gazoù, liñvennoù, danvezioù organek hag organegoù. Ar gouelezennoù a zo en aer, en dour pe er skorn a ya d'en em lakaat war an douar abalamour d'ar pounnerder, hag ober a reont gwiskadoù. Krignerezh al leur a c'hall cheñch stumm ha keriadur an douar.\nE stadoù, fetisterioù ha livioù a bep seurt a c'hall bezañ an douar : kalet pe vlot, sec'h pe c'hleb, laoskaet, du, gell, arruz, arvelen... Pa vez mesket gant dour e komzer eus bouilhenn pe fank.\nPouezhus eo er gounezerezh (pe "labour-douar"), en tisaverezh hag en henoniezh. Implijet e vez gant an dud evit ober mogerioù ha podoù.\nAstenn-ster ha keveneptedoù[kemmañ | kemmañ ar vammenn]\nDre astenn-ster e implijer ar ger douar evit komz eus :\nun dachenn pe un takad bras pe brasoc'h, eus un domani bennak betek ur vro a-bezh.\nGallout a reer kevenebiñ an douar hag :\nan aer : war an douar n'eo ket en aer,\nan dour : an douaroù diveuz n'int ket an douaroù beuzet gantañ.\nAdtapet diwar « https://br.wikipedia.org/w/index.php?title=Douar&oldid=1908918 »\nKemmoù diwezhañ degaset d'ar bajenn-mañ d'an 9 Eos 2021, da 19:07.


Kanji Ishiwara (石原 莞爾, Ishiwara Kanji, bet ganet d'an 18 a viz Genver 1889 - marvet ar 15 a viz Eost 1949) a oa un ofiser hag ur strategour japanat e-barzh ar Kwantoung. Gant Itagaki Seishiro e aozas gwallzarvoudoù Mukden e Manchouria e 1931, a roe da Vro-Japan un digarez evit aloubiñ Manchouria.\n1.2 Ishiwara ha Manchouria\n1.3 An dispac'hoù broadelour\n1.4 An distro er Manchukuo hag an drouklamm\n2 Preder Ishiwara\n2.1 Preder Relijiel\n2.2 Preder Milourel ha strategiel\n3 Da welet\nKanji Ishiwara a oa bet ganet en ur familh ezel eus ur c'hlan samouraied eus kêr Shonai. Ofiser er polis e oa e dad. E glan en doa harpet ar chogun e-pad adaozadur Meiji a gollas kalz a draoù ha skarzhet e voent diouzh eus ar postoù dindan ar gouarnamant.\nPa oa trizek bloaz e emouestlas en ur skol milourel. Hag un nebeud amzer goude e oa bet degemeret en akademiezh milourel ha tremenet e arnodenn gantañ e 1909. Servijout a reas e Korea, goude e aloubidigezh gant Bro-Japan e 1910. Hag e 1915 e tremenas arnodennoù evit bezañ degemeret e skol pennnoù-bras an arme. E 1919 e echuas eil eus e glasad, hag evit kement-se, an impalaer a brofas dezhañ ur c'hleze.\nIshiwara a dremenas kalz a amzer e strolladoù penn-arme disheñvel, a-raok bezañ dibabet evit mont da studiañ da Bro-Alamagn. Chom a reas eno etre 1922 ha 1925, o studiañ an istor milourel hag ar strategiezh. Paeañ a reas kalz ag ofiserien a renk uhel war o leve a oa bet o labourat e strolladoù-ren an arme alaman evit kelenn ha stummañ anezhañ. Evel-se e tistroas da Vro-Japan gant gouizigiezhioù dibar. Unan eus brasañ strategourion Japan a ziwane.\nE 1919 eo en em droas ouzh boudaegezh Nichiren. Nichiren a gelenne e errufe ur prantad a stourmoù meur, just a-raok un oadvezh aour e lec'h ma teufe gwirionez ar voudaegezh da drec'hiñ. Japan a vefe kreiz ha skigner pennañ ar feiz-mañ en em ledfe er bed a-bezh. Ishiwara a soñje dezhañ e veve er prantad-mañ : edo an emgann meur o tont, ha ret e vefe da Japan kavout fiziañs en e gokutai, tennañ danvezioù ha nerzhioù eus aloubidigezh Sina hag en em lakaat e penn ar "gouennoù" melen a-benn kaout an trec'h war ar re wenn. Just goude ez eas kuit eus Japan evit bezañ kannad en SDN. Eno e kejas ouzh ur c'habiten amerikan a ginigas dezhañ mont da weladenniñ ar Stadoù Unanet. Respontiñ a reas dezhañ: "Kabiten, ar mare nemetañ m'emaon e soñj da weladenniñ ar Stadoù-Unanet zo pa zegouezhin eno e penn nerzhioù Japan evit derc'hel ho pro". Edo parlamant ar Stadoù-Unanet o paouez mouezhiañ ul lezenn a zifenne ouzh Japaniz da enbroañ.\nIshiwara ha ManchouriaAozañ\nKaset e oa bet da skol pennoù an arme e lec'h ma kelennas e sell eus ur brezel hollek ouennel hag e sell eus ar strategiezhioù milourel. Goude-se, e fin 1928 e oa lakaet e penn arme Kwantoung e Manchouria, un nebeut mizioù goude drouklazh Zhang Zuolin gant Daisaku Komoto. Kregiñ a reas da aozañ ur strategiezh evit ma c'hellfe Japan aloubiñ Manchouria da vat.\nD'an 18 a viz Gwengolo 1931, soudarded Ishiwara a stalias ur vombezenn war un hent-houarn japanat e su Manchouria. War zigarez e vije bet kaset an taol da benn gant soudarded sinaat, Japaniz a dagas o c'hazarnioù e Manchouria e kêr Liutiaokou. Ishiwara ne'n doa ket kelaouet komandant nevez Kwantoung, ar jeneral Shigeru Honjo. Met an dra se na viras ket ouzh Ishiwara da aloubiñ kêrioù all e Manchouria. Peogwir en doa kalz a fiziañs e dazont hag e galloud ar c'hirri-nij e voe taolet 75 bombezenn war gêr Chinchou. Ar bombezadegoù diouzh kirri-nij a oa un dra nevez, memes evit pennoù bras arme Japan a oa bet spontet ha estonnet eus ar c'heloù-mañ. Istor an darvoud-mañ a erruas betek Europa hag ar Stadoù-Unanet e lec'h ma voe fromet ar boblañs.\nIshiwara a soñje dezhañ e vefe kastizet d'ar marv pe d'ar gwellañ tout torret diwar e renk ha dizenoret abalamour d'e roll en aloubidigezh Manchouria. Met cheñchamantoù er gouarnamant japanat hag er vro a zegasas ar c'hontrol penn da benn: uhelaet eo bet e renk da gomandant ha roet e oa dezhañ ur vedalenn. Hag ur wech distroet da Japan e oa deuet da vezañ un haroz hag e daol e Manchouria ur vojenn. Azeulet e oa forzh pegement gant an ofiserien yaouank. Strolladoù politikel an arme a zo bet enaouet gant e vennozhioù broadelour ha mennet e oant gant ar pal distrujañ aozadur frankizour ha kapitalour ar gouarnamant hag ar gevredigezh japanat. Er strolladoù politikel eus an tu dehou pellañ e groge da seveniñ mennozh ar pezh a deuio da vezañ kuitadenn an adaozadenn Showa: adlakaat e plas ur galloud impalaerel kreñv hag awenet gant ur spered broadelour.\nAn dispac'hoù broadelourAozañ\nE 1935, eo bet staliet penn-urzhier er strollad ren an arme. An dra se a roe dezhañ ar c'harg henter evit selloù ha teknikoù an arme en amzer dazont. Ishiwara a soñje dezhañ e oa ret da Vro-Japan en em unaniñ gant Mandchuria ha Sina a-benn krouiñ un emglev hag un unvaniezh eus broioù reter Azia (war an tachenn-mañ, Ishiwara oe aouennet gant mennozioù gouenelour ha pan-aziad). Goude-se, e vefe bet ret da Japan ha d'an unaniezh nevez krouet, prientiñ ur brezel a-enep an URSS. Ha goude bezañ bet trec'het ar [[URSS|Rusianed], o defe aloubet Gevred Azia. Ur wech stalliet mat en Azia, prest e vefen bet evit tagañ Stadoù-Unanet Amerika. Met ofiserien ar morlu a soñje dezho e oa ret kentoc'h evit gounit amzer stourm war daou dalbenn er memes koulz: kaout da gentañ un difenn kreñv war-zu an URSS, hag eus an tu all, aloubiñ ar Gevred-aziat. James ne vo tu lakaat a-du ha kenober gant an daou mennoz. E 1937, huñvre Ishiwara a zo bet distrujet, ur brezel meur a grogas etre Japan ha Sina.\nA-enep ar stolladoù-se, tagadoù ar gouarnamant a gendalc'he. Met e 1935, ar jeneral Tetsuzan Nagata, goude bezañ bet o stourm a-enep an iriennoù-se, a zo bet lazhet gant Saburo Aizawa, Saburo hag a oa e-penn ur vriz-lez-varn hag a gase a-benn ar mennozioù dispac'ho-broadelour. Ar 26 a viz C'hwevrer 1936, kantvedoù a ireinnour o deus klasket tapout ar galloud en ur drouklazhañ kalz a dudennoù pennañ eus ar gouarnamant:Privy Seal Saito, ministr an arc'hantañ Takahashi Korekiyo, ar jeneral Watanabe, holl lazhet. Ar chambelan Suzuki diskleriet evel marv met ne oa ket, Makino tost da vezañn bet lazhet. Ar c'hentañ ministr, an amiral Keisuke Okada en eus gellet kuitaat abalamour ma an drouklazherien o doa e gemmesket gant e vreur. E pad ar c'houlz-se, ofisierienn eus ar gward impalaerel o deus klasket herzel an impalaer evit kontroliñ anezhañ. Diarbennet int bet gant pennoù ar c'hastell impalaerel. An iriennerien o doa c'hoanr rediañ an impalaer da lakaat e plas ur rennad milourel nevez a-benn lakaat e plas an adstaliañ Showa. Met Ishiwara oa un difenner eus an impalaer, hag e c'houlennas da vinstr ar brezel Kawashima Yoshiyuki diskleriadur al lez-vrezel. Lakaat a reas ar benn-brezel Hajime Sugiyama da stalliañ an arme e poentoù pouezhus tro-dro da Dokyo. Goude ma oa bet graet ar pezh a lare, Ishiwara a zo bet añvet ofiser penn-rener eus oberennoù al lez-vrezel.\nA-drugarez d'un niver bras a ofiserien chomet leal ha da varregezioù strategiel ha milourel Ishiwara, int deuet a-benn da herzel an irienn: kastizet eo bet e pad prosezoù dekred seitek penn-bras d'ar marv hag hanter-kant o deus resevet kastizoù izheloc'h.\nAn distro er Manchukuo hag an drouklammAozañ\nE 1937, Ishiwara a zo bet kaset en dro da Manchouria hag añvet iz-penn eus arme Kwantung. Tamm ha tamm, e dizoloas ne oa ket ar memes soñjoù egetañ gant pennoù Japan hag an ofiseroù a laoburen gantañ e keñver e vennoz eus un unvaniezh pan-aziat, e huñvre eus ur baradoz aziad. E gamaladed oant laouenn awalc'h da c'hoari d'an aluberienn ha d'an arc'huberienn. Enebiñ a reas ouzh ar jeneral Hideki Tojo, abalamour ma oa ket a-du gant e selloù milourel war ar brezelioù e diavaez Japan. Deuet e oa da vezañ direnkus evit tudoù evel Tojo. Neuze eo bet kaset e-penn un tachenn kreñv e-kichenn Kyoto.\nUr wech distroet da Japan, e grogas da studiañ teknikoù ha strategiezhioù ar Soviediz a-benn reiñ diskoulmoù da arme Japan goude he c'holloù war an talbenn. Diskoulmoù degemeret gant an arme, ha lakaet anezhi da c'hounit kalz emgannoù. Kenderc'hel a rae da skrivañ ha d'ober prezegennoù. Klask a reas krouiñ ur gevredigezh eus ar Reter-Aziad a glaskas krouiñ ur wir unvaniezh eus ar broioù evel Manchuria ha Sina.\nTojo, ur wech erruet er renkoù uhelañ, a felle dezhañ skarzañ Ishiwara eus an arme, met aon en oa eus an ofiserien a spered damm-eñvel eus hini Ishiwara. Met a-benn ar fin, goude ma Ishiwara a laras eus Tojo e oa un enebour eus Japan hag e vefe ret e "herzel hag e gastizañ d'ar marv", eo bet lakaet da gostez ha prennet e unvaniezh eus ar Reter-Aziat. Distreiñ a reas en e ranvro a orin e lec'h ma studias al labourioù war an douar betek fin e vuhez.\nPa gollas Japan ar brezel, eo bet losket trenkil gant an Amerikaned peogwir en oa enebet ouzh Tojo, en oa burutellet a-enep mennoz tagadenn Pearl-Harbor (diskrivet en oa an dra-se evel fazi spontus ha mantrus evit dazont Japan), lâret en oa e vefe ret da Japan mont kuit eus Sina ha goude ar brezel e stourmas evit ur bolitikerezh eus an adsevel e mennoz ar peoc'h. Galvet eo bet evel test e-pad prosezoù Tokyo. Diskouezañ a reas an amerikaned hag ar prezidant Truman evel tud kablus e keñver ar milonoù a siviled marv e Japan (hervezañ e vefe bet ret kas Truman dirak ul lez-varn bennak abalamour da vombezennoù Iroshima ha Nagazaki).\nBetek fin e vuhez, e gendalc'has da labourat war e oberennoù. Awalac'h ag amzer en eus bet evit gellout gwelet ur bed nevez oc'h en em dioreniñ. Ur bed en oa rakwelet bloavezhioù'zo. Mervel a reas ar 15 a viz Eost 1949 e Nishiyama.\nEvit kompren mat mennozioù ha sell Ishiwara war ar brezel, eo ret da gentañ kompren e sell war ar bed, ha resisoc'h war ar relijion. Er pennad-mañ, e vo klasket diverañ ar mennozioù kevrinek ha prederourel o deus lusket spered ar strategour japanat, mennoz ar G/Kokutaï, ar meizad pan-asiat Nambu Jirô ha boudaegezh Nichiren.\nAr Gokutaï (troidigezh resis: bro-korf) oa e-kreiz an deskadurezh speredel e Japan e penn-kentañ an XXvet kantved. Er c'helenn-mañ e veze kavet ur bern mennozioù ha talvoudegezhioù hanter kevrinus. Ur preder diwar-benn perzhioù, termenadur ha renk ar vroad japanat e-keñver ar re all (oc'h en em lakat da gostez ma n'eo ket uheloc'h eget ar re all). Er c'hentañ renk eus ar reolennoù hag eus an talvoudoù-mañ, e kaver santelezh ha didorrusted ar familh implalaerel, ar vertuzioù reizhek hag a liammont ar vroad d'an impalaer. Hag evel just e kaver meizad ur vroad savet evel ur familh unanet. An talvoudoù-maén o deus en em dioroet pa Ishiwara a gejas gant ar broadelour Nambu Jirô.\nNambu Jirô oa tad ur gamalad da Ishiwara pa oa en akademiezh. Ishiwara a gejas alies kennañ gantañ. Jirô oa ur c'hargad koñsulel e Bro-Sina er bloavezhioù 1880, met galvet eo bet da zistreiñ e Bro-Japan abalamour ma oa tamalet dezhañ aozañ un irienn a-enep da c'houarnamant Pekin. Abaoe an darvoud-mañ, e stourme evit adlañsañ ul lusk nevez e reolennoù bevañ Bro-Japan, evit en em unaniñ gant Sina a-benn enebiñ ouzh ar spered a orin oksidant o vont war-raok en Oriant a-bezh.\nIshiwara a zo bet levezhonet a-galz gant spered relijiel degaset gant preder Nichiren. Ar preder-mañ a voe ur wir stur evit e hentañ. Nichiren a oa ur mannac'h boudaat a vevas e-pad an XIvet kantved. Diazezet eo e gelenn war ul levr, sutra al lotus, hag a zo sañset bezañ unan eus ar gelennoù diwezhañ Boudha, a-raok ma vefe aet kuit en Nirvana. Nichiren a rakwelas dre ar sutra-mañ, diougan un diskuliadur, hag un displegadur eus an dazont speredel ha denel. Hervezañ, erruout a rafe ur prantad a stourmoù meur etre ar brederoù hag ar ouennoù, e lec'h ma Bro-Japan, unanet gant ar "wirionez" relijiel, a lakfe ar mare-mañ da baouez en ur digeriñ prantad al "lezenn diwezhañ-holl. Bro-Japan a rennfe war ar bed o lakat relijion Nichiren da vezañ skignet er bed a bezh. Adkemeret e vo ar mennozioù-mañ gant Tanaka Chigaku, ha treuzfurmet en ur wir ideologiezh, an nicherism, e lec'h meizad ar Gokutaï a gav e ster. Diskiblien an dogm se a welent e Bro-Japan ar "wirionez", diazez silvidigezh mab-den. Hag an endro speredel-mañ a gizelas sell Ishiwara war hor bed.\nPreder Milourel ha strategielAozañ\nE 1905, trec'h Bro-Japan war Bro-Rusia, a zo ar c'hentañ trec'h eus ur vroad ket "gwenn" war ur galloudegezh oksidantel e barzh istor ar bed modern. Lakaat a reas ar Japan d'en em diforc'hañ eus ar meizadoù prusian implijet abaoe muioc'h ha tregont vloaz. An daremrpedoù etre an ofiserien hag an tudennoù politikel, chomet stabil betegen, a cheñchjont adalek 1912 evit en em gavout gant sten etrezo ha stenoc'h c'hoazh gant tabud an dioroadur milourel ha strategiel. Met p'o deus gouezet a pezh a en em gave e Europa, ha p'o deus gwelet ar wir gozni oc'h en em staliañ en arme, en o skiant eus ar breze hag en e zanvez, c'hoant o deus bet lakaat an traoù da cheñch ha d'en em arnevezat. E 1924 eo bet distalliet 4 rann eus an arme, daou-ugent mil den, evit ma ar ministr Ugaki Kazushige a c'helfe prennañ armoù ha binvidi brezel arnevez. Met n'eo ket awalc'h evit ar poent. Ar breder strategiel a gendalc'h da lakaat ar pouez war spered tagañ ar soudard japanat. Ar broadelouriezh sinaat a deu da vezañ un eneberezh ouzh Bro-Japan, Stadoù-Unanet-Amerika ha Japan a grogjont da gaout o daou un disach bras evit Bro-Sina. Hag a greiz holl, ur vegenn milourel nevez a grog d'en em zioroiñ, ur vegenn gant ur spered troet war an difuiñ broadel, enep-oksidantel, arnevesoc'h Er strollad tud-mañ, an ofisier ar muiañ selaouet ha plijet a zo Kanji Ishiwara.\nAdalek e vloavezhioù-studi kentañ, Ishiwara a voe lakaet war-well gant ar fed e tremene kalz a amzer da zeskiñ an istor milourel. Hep an Istor ne c'heller ket kompren mont en dro un emgann, pe ur brezel. Pouezhus kennañ eo ivez kompren dioroadur "arz ar brezel". Ishiwar a oa kazi deuet a-benn gant e mennozioù war an Istor da grouiñ ur sort prederouriezh ar brezel hag ar mennozioù stourm (e lec'h ma roas ur ster da zioroadur pep elfenn ar brezel). Hag hep ar perzhioù-mañ, ne c'heller ket kaout ar spered a rakwelour hag a zo rediet evit pep strategour a zoare. Pa oa yaouank, e gave ar preder milourel japanad re stanket hag ampechet gant mennozioù Mahan (troet kalz war-zu ar morlu). Diwezhatoc'h, pa zeas e Bro-Alamagn, e studias Clausewitz, seveniñ a reas e spered istorel war dioroadur ar brezel er bed en ur heuliañ kentelioù Delbruck e skol-veur Berlin. Hervezañ, an aerlu a deufe da vezañ unan eus armoù puezusañ e brezelioù an amzer-dazont.\nE digoradur e gemer anaoudegezh an Isor evel ur redi (evel ma z'eo bet laret a-raok). Ishiwara oa tagus kennañ e-keñver izili ar strolladoù rennañ nevez. Aouennet gant ar marksouriezh hag an anarkouriezh, an dud-mañ a glasken distrujañ ar stadoù frankizour ha demokratel, ha unan eus o palioù oa staliañ ur spered hag un aer-gelc'h peoc'h-garour. Tremen a raent o amzer da c'hoapat ha da ziskenn skeudenn an dud oc'h ober war dro pe o studiañ ar brezel. Evit Ishiwara e oa un dra sod nac'hañ d'ur bobl e wir d'en em zifenn, nac'hañ pouez ar brezel e barzh istor dioroadur mab-den ha dre-se, leuskel un tachenn dieub evit galloudegezhioù an Oksidant. Setu perak eo ret da gentañ toud d'ar vrezelour kompren mat perzhioù ha termenadur e arz.\nMet ne oa ket un dra da lakat e pleustr nemet evit ar soudarded met evit ar bobl en e bezh. Ret e oa d'ar Gokutaï bezañ stur ar vroad o vont war-raok. En e gentelioù, Ishiwara a dermene ar brezel evel ur mekanik distruj met ivez "mamm ar sevennadurioù nevez". Ur brezel a zistruj ur sevennadur en ur welaat an hini he do an trec'h. Memes ma zigas eneberezhioù, un dever eo evit ur stad pe ur vroad d'en em zifenn ha da stourm evit e vennozioù. Forzh penaos ar gwellañ hag ar barrekañ a za ar maout gantañ. Bez'zo sevennadurioù emgarour ha gwaskus, ha sevennadurioù all diorennerien a vroadoù-meur. Ishiwara a lake ar bed Oksidant er c'hentañ rummad, pobloù Azia ha Japan en eil. An emgann etre an daou bloc'had oa dibelaus, ha memes hetus hervez Ishiwara: e vefe bet gude-se, pe mestroniezh ur ouenn war un all, pe kendeuzadur meur a vroadoù ha kendeuzadur a mennozioù a stourmont evit, forzh penaos an disoc'h a deufe da heul a vefe ur peoc'h hollvedel ha peurbadus. Ar brezel diwezhañ-holl oa o tostaat, ha giz ma ar Stadoù-Unanet oant bet lakaet e-penn ar vroadoù oksidant, e vefent an enebourien pennañ eus Bro-Japan. Ishiwara a gave sod lar ar brezel 1914-1918 oa ur brezel bedel ra ne oa nemet ur brezel etre ar vroadoù a ouenn gwenn. An emgann-veur etre ar Stadoù-Unanet ha Bro-Japan, rakwelet seiz kantved abretoc'h gant Nichiren, a wir brezel a oa o tostaat. Ishiwara a grede en dra-se peogwir e oa diazezet war un diougan ha war e labourioù war dioroadur ha mont en dro an Istor, hag an dra-se a diazeze e rakwelioù war an amzer dazont.\nGant e studiadennoù, ar strategour japanat en oa remerket un nebeut elfennoù a lakas war-wel en e deorien: Da gentañ, dregantad ar c'hemer perzh eus ar boblañsoù sivil er brezelioù oa o kreskiñ. Ar fed da zistrujañ armeoù an enebour gant armoù dre dan a zae war raok (e-keñver an tizh tagañ hag an efedusted). Dre-se eo bet bihanet an unanen kadoniel (ar soudard pe un unanen milourel all) evit en em gavout gant un unanen bihanoc'h met galloudusoc'h, da skouer evit Ishiwara, arm an dazont oa ar c'harr-nij. Hag a-benn ar fin, un dra sklaer ha annat, an enklaskoù milourel int aet war-zu dizoloadur ur galloud hag a genaozfe an dachenn douarel, morel, aerel: ar vombezenn atomek.\nIshiwara a renke ar stummoù brezel disheñvel e-barzh div rummad: da gentañ ar brezelioù prim ha diskoulmus, hag ar brezelioù a hirbadout (da laret eo ar brezelioù diazezet pe war an distrujañ, pe war an uzadur). Ar sistem-mañ a seblant simpl, met pa weller an traoù eus ar sav-poent-se e deu da vezañ splann awalc'h eo un dra wir. Ha talvoudus e teu da vezañ pa klasker displegañ dazont ar brezel. E prantad kentañ ar brezel a grogfe a-benn nebeut, e vefe bet ur brezel a hirbadout, met an armoù degouezet e fin ar c'hentañ brezel bed a diouganen ur stad an traoù diazezet diwezhatoc'h war ur brezel a zistrujañ: ar c'harr-arsailh, ar gazoù marvus, ar c'harr-nij, toud an dra-se a zafe da derriñ ar c'helc'hiad uzadu/distrujañ. Ha dreist-holl ar ar vombezadegoù dre an aerlu. Rak implij an arm-mañ a gase an traoù evel ar savidigezhioù brezel, ar morlu, hag all da get. Ar brezel en aer oa barr ur sistem brezeliñ diazezet war mestroniñ an elfennoù strategiel (an elfenn aer, an elfenn mor, an elfenn douar). Rak mont en dro ar brezel oa un dioroadur barregezhioù mab-den da gaout ar mestroni hag an implij war e endro. Brezel en aer oa ar stad diwezhañ holl an dioroadur-mañ. Un dioroadur hag a echufe pa vefe disoloet sekred ar vombezenn atomek.Gant an dra-se, palioù ar strategourien hag ar pennoù-brezel vefen cheñchet penn da benn: ne vefe ket muiñ klasket tizhout tiriad an enebour, nag e armeoù, met ar boblañsoù sivil hag an elfennoù eus ar mekanik brezel (labouradegoù, stal-armoù, hag all...). Ar bobl en e vez a vefe stanket ha kemeret gant ar brezel. Eus an dra-se e c'heller lavar e dipleg e vefe ar brezel diwezhañ ur brezel hollek (Ma seller mat ouzh e deorienn, memes ma z'eus fazioù e lec'hioù'zo, rakwelus awalc'h eo). Ishiwara a gortoze dizoloadurioù teknologel. A-benn nebeut, ur c'harr-nij gant nemet daou zen e-barzh a c'helfe mont en tu all d'ur c'hevandir bennak, ha bannañ ur sammad brazh a vombezennoù. Ne oa nemet da sevel un niver a girri-nij eus ar stumm-mañ evit en em gavout gant ur galloud bras kennañ.\nA-benn prientiñ ar vro, aze Ishiwara a gemer harp war e deoriennoù, ret e oa d'ar stad en em prientiñ a-vat d'en em gaout gant ur brezel a hirbadout a-enep ar Stadoù-Unanet. Hervez strategourien'zo, ur brezel eus ar stumm-se n'oa ket kalz a chañs da vont en dro, rak Japan n'en oa ket awalc'h a danvezioù ha a bourvezioù ekonomikel evit gellout gounit e giz-se. Ha da vefe bet da Japan bezañ trec'h, aha trec'h da vat, un nebeut wech evit kaout ar maout er fin. Met Ishiwara a enebe ouzh an dra-se en ur laret e oa ret lakat e pleustr ur strategiezh kevandirel evit bezañ kreñv war ar sav-poent ekonomikel. Dre-se, ret e oa da Vro-Japan kaout ur mestroni eus tiriadoù'zo er Reter-Aziat, ha da gentañ e Manchouria. Hag evit lakat e plas ur blokus morel, e oa ret aloubiñ ar Philipined, inizi Guam, ha perak paz Hawaï. Ha neuze kaout ur morlu kreñv kennañ. Ishiwara, e pad an eil brezel bed en oa klasket lar da stolladoù rennañ an arme e oa dibabet fall kennañ an tiriadoù aloubet, ha re ledan an tachenn mestroniet (da laret eo diaes kennañ da wareziñ). Hag bez'oa, ar wirionez gantañ, rak Japan en eus kollet war tachennoù ha war danvezioù'zo, ha abalamour da draoù rakwelet gant Ishiwara.\nE-barzh raktres ar strategour, un dra oa a bouez kennañ eo an diplomatiezh. Da gentañ toud e vefe ret da Vro-Japan klask kaout darempredoù mat gant Bro-Sina, a-benn krouiñ ur bloc'had pan-aziat. Ret e oa klask bezañ neptu awalc'h e keñver Rusia hag ar galloudegezhioù european. Bezañ gouest lakaat ar vro a bezh da stourm a-enep ar Stadoù-Unanet. Ma ar re-mañ a gouzfe, e vefe en un doare digudenn trec'h an Oriant. Da vefe bet da Japan lakat e pleustr ur bolitikerezh a broduadur prim eus an armoù, buhanat an enklaskoù skiantel, lakat e plas barregezhioù diblasañ kreizennoù gravitadur an armerzh ha staliañ labouradegoù war ar c'hevandir, rak hep troad war hemañ, Japan na c'helfe ket mont gwall pell er brezel. Hag evit echuiñ, krouiñ un aerlu didrec'hus. War sav-poent diabarzh ar vro, e vefe ret immorañ ha stummañ ar boblañsoù d'ur brezel hirbadus, adaozañ hag adframmañ ar vuhez bemdeziek e doare ma vefe prest da enebiñ ouzh forzh peseut degouez pe darvoud.\nMemes m'e sell war ar brezel oa lemm awalc'h, Ishiwara n'eus ket diwallet da elfennoù'zo: da gentañ d'ar vroadelouriezh sinat, hag a soénje dezhañ e oa gwoan. Hag en eil, n'en eus ket prederiet awalc'h war elfennoù brezel evel al listri-spluj hag an douger-nijerezed (n'int ket kalz meneget en e gentelioù).\nMemes ma z'eus mankoù en e deorien, lesañvet eo bet ar "Clausewitz japanat". Ha pa vez tamalet dezhañ bezañ nemet ur c'helenner, evel respont n'ez eus kemet sellet ouzh e labour e Manchouria, e lec'h e stalias ur galloud japanat gant nemet 10 000 soudard (Manchouria a zo ken bras ha Bro C'hall, poblet kennañ hag e lec'h ma veze kavet un arme gant binvioù brezel arnevez!). Ha ret eo gouzout Ishiwara a zo bet pedet gant Tojo, goude ma n'oa kaset anezhañ en harlu, da reiñ sikour dezhañ peogwir Japan oa o koll ar brezel. Ishiwara a respontas dezhañ e oa re ziwezhat ha ne chome nemet dezhañ gortoz an amerikaned.\nMemes ma e barzh istor an eil brezel bed, eo un den kazi dianavezet, e bersonelezh a zo bet implijet en ur stumm dedennus kennañ e barzh ur manga skrivet gant Kaiji Kawaguchi, añvet Zipang. Met ret eo diwall, rak el levr-mañ, memes ma tudenn Ishiwara a zo labouret en un doare dreist, ne vez ket diskouezet nemet un damsell eus e stumm gwelet an traoù. Dont a ra da vezañ un dudenn faltaziek ha tost diwirion. Doujet e vez eus ar fedoù istorel, ouzhpennet vez traoù a n'int ket sur diwar e benn ha ne vez ket laret traoù'zo. Memestra, Kawaguchi a zo deuet a-benn da reiñ da Ishiwara un disach brav, dedennus ha dic'hortoz.\nIshiwara Kanji and Japan's Confrontation with the West, skrivet gant Mark R. Peaîtie, embannet e Princeton University Press, e 1975\nAdtapet diwar « https://br.wikipedia.org/w/index.php?title=Kanji_Ishiwara&oldid=1925800 »\nDernière modification le 2 Gen 2022, à 16:21\nKemmoù diwezhañ degaset d'ar bajenn-mañ d'an 2 Gen 2022, da 16:21.


Upamanyu Chatterjee - Wikipedia\nUpamanyu Chatterjee (bet ganet e Patna, er Bihar, 1959) a zo ur skrivagner hag ur c’hargad indian. Brudet eo evit e romant English, August : An Indian story, ur romant diazezet war bed kargidi an Indian Administrative Service (Servij melestradur India).\nE studioù en deus graet e St. Xavier's School hag e St. Stephen's College, e Delhi. Kroget eo da labourat en Indian Administrative Service e 1983. Goude ar berzh a reas e levr kentañ e tremenas ar bloavezh-skol (1990-91) evel skrivagner degemeret e skol-veur Kent. E 1998, eo bet anvet rener ar yezhoù e ministrerezh indian an diorren hag ar c’hoskor.\nOuzhpenn e romantoù en deus skrivet Chatterjee un nebeud danevelloù, "The Assassination of Indira Gandhi" ha "Watching Them" en o zouez. E romant brudetañ ha gwerzhet ar muiañ eo English, August : An Indian story . Embannet eo bet e 1988 (hag adembannet meur a wech dibaoe) ha lakaet da film, tapet gantañ priz Gilberto-Solares e Festival des 3 continents e Naoned e 1994. Er romant e kont buhez Agastya Sen, un indian desket a rank mont betek Madna, ur gêr kollet e India, a-benn seveniñ ur staj. Eno e kas al lod vrasañ eus e amzer o ruzañ botoù, o soñjal er merc’hed hag o vutuniñ kanab. Meuleudi a oa bet kanet gant ar vurutellerien pa oo deuet al levr er-maez.\nE eil romant, The Last Burden e ditl, a oa deuet er-maez e 1993. Ennañ e kont buhez ur familh indian e dibenn an XXvet kantved.\nE dibenn ar bloavezh 2000 e oa deuet er-maez The Mammaries of the Welfare State, un heuliad da English, August. E romant diwezhañ, anvet Weight Loss, a oa deuet er-maez e 2006. Gant ar vurutellerien eo bet keñveriet Chatterjee gant W.B. Yeats, Franz Kafka, Milan Kundera, Saul Bellow hag Albert Camus zoken, abalamour d'ar sell a daol ouzh ar gevredigezh.\nEnglish, August : An Indian story Faber & Faber,\nStumm orin: ISBN 0-571-15101-9\nLevr chakod: ISBN 0-14-027811-7\nAdembannet: ISBN 1-59017-179-9\nEmbannadur kentañ e miz Even 1988.\nAdembannet gant NYRB Classics e 2006\nGwelet evel unan eus ar romantoù indian a-vremañ pouezusañ\nThe Last Burden Faber & Faber Levr chakod: ISBN 0-571-17155-9 17 a viz Du, 1994\nThe Mammaries of the Welfare State Viking ISBN 0-670-87934-7 2000 Heuliad da English August\nWeight Loss Penguin Books India Levr chakod: ISBN 0-670-05862-9 28 a viz C'hwevrer, 2006\nAdtapet diwar « https://br.wikipedia.org/w/index.php?title=Upamanyu_Chatterjee&oldid=1948413 »\nKemmoù diwezhañ degaset d'ar bajenn-mañ d'an 14 C'hwe 2022, da 08:18.


Mamm-Gozh ne blij ket ar viltañsoù dezhi ! - Skol Diwan Kastellin\nAccueil / boutique / Levriou e brezhoneg / Livres en breton / Mamm-Gozh ne blij ket ar viltañsoù dezhi !\n(6 – 8 vloaz/ans)\nBeyer, Mich. Traducteur\nAtav e lâre va mamm-gozh eus Enez-Eusa e raje ar viltañsoù o c’habell melen taolioù fall dezhi : kolloù, disoñjadennoù, dre o fazi e oa bep tro ! Met daoust hag ez eus anezho e gwirionez ? Setu un destenn un tamm lampon anezhi. Klask a reer warlerc’h ar flammennoù lemm ha kontañ anezho holl asambles. Plijadur hon eus o tizoleiñ ar farsadennoù a reont a-dreñv kein\nMa grand-mère ouessantine accusait toujours les petits viltansous à capuche jaune de lui faire des tours : perte d’objets ou petits oublis, c’est à chaque fois de leur faute ! Existent-ils vraiment ? Texte un peu espiègle, on cherche les flammèches pointues, on les compte ensemble, et on s’amuse de leurs farces dans le dos de Grand-Mère.\nPartager la publication "Mamm-Gozh ne blij ket ar viltañsoù dezhi !"\nMa blaiz din-me\nC'hoar vihan Nanarzh 10,00€\nArzhig Du : oc'h ober un hurlink 2,03€


Koulman - Wikipedia\nSt. Koulman. Bobbio Abbey.\nSant Koulman zo ur manac'h iwerzhonat, ganet war-dro 540 ha marvet d'an 23 a viz Du 615 e Bobbio e Lombardia, goude baleet gantañ dre Europa, Kernev-Veur, Breizh, Galia, Helvetia.\nArabat e gemmeskañ gant sant Koulmkell a vevas en Iwerzhon hag e Breizh.\nKoulman a zeufe e anv eus ar gerioù iwerzhonek Colm Bán, « koulm wenn ». Ganet e oa bet, a-hervez, en An Obair, e kontelezh An Mhí, e reter Iwerzhon. Mont a reas war e studi d'ur manati a oa war un enezenn eus Loch Éirne, ha goude-se da vanati Bangor, war aod biz Iwerzhon. Eno e teuas da vezañ manac'h. D'an oad a 40 vloaz e tivizas mont gant menec'h iwerzhonat all da brezeg an aviel d'an estrenvro. Mont a rejont da Vro-Skos, da gentañ, tremen dre Gernev-veur goude, hag alese da Vreizh a-benn ar fin, ma tilestrjont e Karnag. Ur wech en em gavet war douar-bras Europa, war-dro 585 moarvat, ez eas Koulman war-zu ar reter, betek lez roue Bourgogn. Eno e voe roet douaroù dezhañ gant ar roue Guntram, da sevel un abati e Luxeuil (Luxovium en amzer-se), e dibenn ar VIvet kantved. Bloavezhioù diwezhatoc'h e voe skarzhet eus Bourgogn gant ar rouanez Brunehilde, e 610. Rankout a reas kuitaat Neustria dre ma tisplije reolennoù ar venec'h keltiek da gloer ar vro. Mont a reas da Aostrazia ma voe degemeret gwelloc'h, ha gallout a reas goude-se sevel manatioù all e Suis hag e Lombardia diwezhatoc'h.\nSevel a reas Reolenn sant Koulman evit e holl vanatioù. Ar reolenn-se a voe kemeret he lerc'h en IXvet kantved gant Reolenn sant Benead. Mervel a reas e 615 e Bobbio (en Emilia-Romagna hiziv), er manati a oa bet savet gantañ eno.\nE Breizh e vez enoret e meur a lec'h (Karnag, Sant-Koulman, Sant-Kouloum ha nouspet lec'h all), dindan meur a anv : Koulman, Kloman (e Bro-Wened), Koulmer, Kouloum ivez a-wechoù. Lidet e vez d'an 23 a viz Du.\nSt. Columban, Abbot and Confessor – St. Columban Parish, Loveland, Ohio\nles Amis de Saint-Colomban, Luxeuil\nAdtapet diwar « https://br.wikipedia.org/w/index.php?title=Koulman&oldid=1945138 »\nGanedigezhioù ar bloavezhioù 540


Pajenn:Morvan - Buez ar Zent, 1894.djvu/259 - Wikimammenn\nPajenn:Morvan - Buez ar Zent, 1894.djvu/259\nfoenneier, va c’hoajou, va guiniennou, va ziez, va jardinou, va lennou, va milinou, va aour, va arc’hant, va dillad, ha kement tra all am euz.\n« Me fell d’inn e ve guerzet ann traou-ze holl dioc’htu goude va maro, hag e ve great teir lodenn euz ann arc’hant. Diou lodenn a vezo ingalet etre ar goazed paour gant ar belek Agrarius hag ar c’hount Ajilon, hag ar seur Dadoleen a vezo karget da ingala al lodenn all etre ar merc’hed. »\nAr Zant a lavare goudeze d’ann hini a vije lakeat da eskop enn he blas : « Ha c’houi, va breur ker, karit va beleien, va zud a iliz ha va guerc’hezed ; bez’ez int ive ho peleien, ho tud a iliz hag ho kuerc’hezed-c’houi. Roit nerz d’ezho dre ho skouer vad, ha bezit leun a vadelez evitho. Grit ma c’houezint ez int ho pugale ha nann ho servicherien, ez oc’h ho zad ha nann ho mestr. »\nAchui a rea erfin he destamant enn eur alia ann holl da veva e peoc’h ann eil gant egile ha da viret ato doujans Doue enn ho c’haloun, hag enn eur rei ive eunn dra bennag d’he c’hoar Julia, d’he vignouned ha d’he veleien. D’he c’hoar Julia e roe eur groaz aour vihan relegou ennhi, ha da unan euz he vignouned, eur voest arc’hant relegou ennhi ive, D’ar veleien e roe kroaziou ha kaliriou aour hag arc’hant, enn eur lavaret d’ezho diouall da ankounac’haat anezhan enn ho fedennou.\nSant Perpet a varvaz leun a veritou er bloaz 491, goude beza gouarnet eskopti Tour epad tregont vloaz.\nAr zant-ma, goude beza roet he levriou d’he iliz kathedral ha staget outhi tammouigou leve, a zinaz ann nemorant euz he zanvez d’ar beorien. Mar d-eo eaz d’ehoc’h, ne c’houfac’h ober netra guelloc’h ken neubeut, abarz kuitaat ar bed-ma, eget testamanti eunn dra bennag d’ar paour, pe d’ann iliz, pe da lakaat pedi Doue evidhoc’h. Ar Zent, goude eur vuez a binijenn, o devoa aoun rak ar purkator ; penaoz c’houi n’o pefe ket, goude eur vuez karget a bec’hejou ? Hogen, mar bezit koundaonet da vont di ne c’hellot mui en em zikour hoc’h-unan, hag eunn taol ral eo e veac’h sikouret gant ar re all kement ha m’o pefe c’hoant. Grit eta brema ar pez ne vezo ket neuze enn ho kalloud, ha Doue, o velet ar volontez o pezo bet da baea ho tle d’he justis dre ann\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/259&oldid=137447 »


Alessandro de' Medici (dug Firenze) — Wikipedia\nAlessandro de' Medici , lesanvet il Moro ( Firenze 1510 - Firenze 1537) a oa dug Penne ha goude dug Firenze adalek 1532, aotrou Firenze eus 1530 betek 1537.\nPa voe trec'het ar Repubblica fiorentina gant an arme spagnol e teuas da vout mestr Firenze, hervez un emglev etre ar pab hag an impalaer Karl V, diwar-goust e genderv Ippolito de' Medici .\nReiñ a reas doare ur briñselezh d'e c'houarnamant, ha skarzhañ an arouezioù hag ensavadurioù kumunel, a oa karet gant tud Firenze. Kargañ a eure Benvenuto Cellini (a ra anv a se en e emvuhezskrid) da brientiñ ur moneiz gant e boltred . Alessandro a c'hourc'hemennas, en desped d'ar feuremglevioù, ma vije dastumet armoù ar geodedourien. Daoust da se e voe drouklazhet gant unan ag e gerent, Lorenzino de Medici.\nGiulio 1527 pe 1532 1600 Mab bastard , reizhekaet goude marv e dad\nAdtapet diwar « https://br.wikipedia.org/w/index.php?title=Alessandro_de%27_Medici_(dug_Firenze)&oldid=1758253 »\nKemmoù diwezhañ degaset d'ar bajenn-mañ d'an 1 Eos 2017, da 18:31.


Istor diechu an trevadenniñ Kanaki gant ar c'hallaoued gant Envel Antraoù - Heul ha fin - Institut de documentation Bretonne et Européenne\nVous êtes ici : Accueil › Non classé › Istor diechu an trevadenniñ Kanaki gant ar c’hallaoued gant Envel Antraoù – Heul ha fin\nIstor diechu an trevadenniñ Kanaki gant ar c’hallaoued gant Envel Antraoù – Heul ha fin\nPublié le 19 décembre 2018 par Huonic Servane dans Non classé\n« Digor eo Chase ar c’hanak »\nAr Stad c’hall hag an trevadennerien, tapet berr, a zibab mont gant ar feulster. Tu a oa lenn war mogerioù Noumea luganioù evel » Colon prend ton fusil » pe « Caldoche aux armes » .. hag d’ar 5 a viz Du 1984 e voe lazhadeg Hienghene: 10 kanak drouklazhet en o zouez daou vreur da Jean Mari Tjibaou. An torfedourien a vo didamallet e 1986! « Digor eo chase ar c’hanak » eme Jean-Marie Tjibaou !\nHa ne ra nemet kregiñ : Evit ar gouarnamant gall, evit trevedennerien zo eo dav enulliñ, lazhañ, penn-renerien an dizalc’hourien. D’an 12 a viz Genver 1985 e vo lazhet Eloi Machoro ha Marsel Nonnaro gant ar Gign hag ur c’homando trevadennerien . ( e 1986, e lez-varn an asizoù en departamant An Aisne, e vo embannet gant un archer a oa eno, e oa dre urzh a oa bet drouklazhet Eloi Marchoro hag e vignon).\nEvit ar wech kentañ abaoe Brezel an Aljeria e vo staliet ur stad a zifrae hag ar c’heulfe, hag ar gazetenn c’hall Liberation da embann d’an 8 a viz Mae 1985 » Les Caldoches traquent les Kanaks »: Razhadegoù( ratonnades), drouklazhoù, tanioù-gwall tiez kanaked, balc’hadennoù…\nE 1986 e teu en-dro an tu dehou e penn d’ar Stad C’hall hag hemañ da glask sioulaat an traoù. Kinniget e vo raktres Pons e 1986 o kinnig un doare referendum evit 1987.. Galvet e vo d’ar Boykot ur wech c’hoazh gant an FLNKS peogwir e vez nac’het anavezout ar bobl Ganak . Respont ar stad c’hall a voe sklaer: mont gant an talañ-arme hag e voe kaset da Galedonia Nevez 8000 soudard ( unan evit 7 melanesian) archerien, harzlammerien, crssed…\nEtre 1984 ha 1988 e voe graet berzh gant an FLNKS en etrevroadel . Soutennet eo bremañ gant luskad ar broioù di-steudet; An ONU da embann ar gwir da Ganaki da vezañ emren ha dizalc’h.\nDismegañset gant Bro C’hall met anavezet gant an ONU ne oa ket tu enebiñ ouzh an arme gall staliet ha niverus war o enezenn e vo dibabet stourm ingal ha dizehan dre stourmadennoù arouezel. Ar stourm evit an dizalc’hidigezh a yeas ivez, evel forzh peseurt stourm dieubiñ broadel e vefe , war du an etrevroadel. Istor lazhadeg mougev Ouvea e miz Ebrel 1988 a zo da vezañ priziet diwar an elfennoù-mañ: ur strourm arouezel evit boykot an dilennadegoù aet da lazhadeg trevadennel gant skoazell an arme gall.\nD’an 22 a viz Ebrel e voe aloubet archedi Ouvea gant broadelourien Kanak. An tenn fuzuilh kentañ a voe gant un ofiser gall eus ar « garde civile » hag a lazhas ur stourmer kanak. Diwar neuze er fuzuilhadeg e voe lazhet pevar archer gall … ( ha n’eo ket dre gontell evel ma voe embannet gant Jacques Chirac er radio an deiz-se!) . 16 archer a voe graet prizoniad ha skoachet er mougevioù Ouvea.\nKerkent e voe lusket ur gwezhiad milourel » Victor » da anv: 270 soudarded kaset war blas, nac’h e vo kevraouet un emglev, nac’het an hanterourien, jahinet evit gouzout e pelec’h e oa ar c’huzhadenn, …\n19 kanak a vo lazhet ha daou soudard gall ivez, ar re gloazet a vo jahinet , ur c’hanak fuzuilhet e tro-kein… Ministr gall an armeoù, Jean Pierre Chevenement, a vo rediet da embann, en ur c’hinañ, « …e oa bet oberennoù hinienell zo kontrol da lezennoù ar brezel met ne oa ket awalc’h evit saotrañ enor an arme gall « .\n« Trec’h-arme » an trevadennour gall e Ouvea a guzh e gwirionez ur faezhidigezh bolitikel. An FLNKS a gendalc’h gant e luganioù a dizac’houriezh, gant e strategiezh a stourm darsavel, amañ hag ahont. War an dachenn etrevroadel , e vo kunujennet Bro c’hall : ar Vroioù tro-dro, Samoa, Papoua Ginea-Nevez, Fidji … a c’houlenn e vefe un enklask etrevroadel hag a vo savet gant an ONU .\nD’an 8 a Viz Mae 1988 e voe obidoù ar stroumerien kanak lazhet e Ouvea ha Jean Marie Tjibaoù a gemeras ar gaoz:\n« Gant Lazhadeg kriz Ouvea e vo kreñvaet c’hoazh mennerezh ar bobl Ganak. An arc’hadurioù evit dizalc’hiezh Kanaki tremeno dreist d’an 8 a viz Mae. An Aotroù Poñs a zo e touesk bezierien pobl Ganak. Spi a zo ganin e vo ambrouget bep noz betek e varv gant damskeud merzherien Ouvea. Da viken e vo daonet. Pediñ a ran evit ma yafe d’an ifern. »\nSerret e vez bepred an hentoù, ar geriadennoù, kendalc’h a ra ar chouanerezh darsavel . Bro C’hall, an trevadennerien, ar soudarded a ya d’ar poent-se gant ar reolataat (normalisation) par da hini gouzañvet gant Pobl Aljerian : Evezhaat monedone ar ganaked, furchadegoù er geriadennoù, « rastelladennoù », « atersadurioù kreñvaat » ( jahinerezh), preizhadegoù.. D’an 23 a viz Mae 1988 e voe drouklazhet ur c’hanak yaouank, Albert Poatyé e anv, gant ar « beredoù ruz » deuet da aloubin meuriad Paola e Pwei.\nBec’h war ar stad C’hall eus tu an etrevroadel kenkoulz hag war an enezenn, e voe rediet da glask sioulaat an traoù. Ar galdoched ivez, a fell dezho gounit amzer , ar pal gante a oa kaout ur strollad kanak a-enep an dizalc’hiezh.\nEmglevioù Matignon : Ar pal « enframmañ » evit « mougañ »\nD’ar 26 a viz Mezheven 1988 e voe sinet ur emglev kenetre an FLNKS , an enepdizac’hourien eus ar RPCR ( rassemblement pour la Caledonie dans la republique) hag ar Stad C’hall. Sañset int da grouiñ amveziadoù evit ur referendum diwar an emrenerezh a-benn 1998. An FLNKS a zo anavezet evit bezañ derc’houezour ar ganaked hag e vo krouet ter rannvro, div oute renet gant an dizalc’hourien goude dilennadegoù 1989.\nEvit meur a strollad kanak e chom an emglev luziet: Mann ebet diwar-benn ar brizonidi politikel, ken nebeut all diwar goulennoù evit diouzhtu ar bobl ganak, met dreist-holl e vez kaset da re bell en amzer termen darevezh an dizalc’hiezh. Goude tri miz a dabut e vo sinet an emglev gant an FLNKS d’an 11 a viz Gwengolo 1988, met hep ar strollad FUKL( Talbenn Unvan Dieubiñ Kanaki) o terc’hel da lakaat en araok an dizalc’hiezh vroadel.\nAr c’hemperzh nevez a voe chalus awalc’h, pa ne oa houlek ( goulennoù diwar tro-kein an emglev, isemglev-kuzh..) ha d’ar 5 a viz Mae 1989 e voe lazhet Jean Marie Tjibabou ha Yeiwene Yeiwene gant ur stourmer eus Ouvea Djubelli Wea…Hemañ a gave dezhañ e oa bet gwerzhet pa ne vefe trubardet stourm evit an dizalc’hiezh.\nE-kerz kendalc’h an FLNKS e 1990 ha da c’houde e 1991 e vo embannet an disfiziañs ouzh emglevioù Matignon, en ur embannet n’int nemet brizh-emglevioù da c’hortoz…\nPal sklaer ar Stad C’hall a zo gounit amzer, leuskel an traoù da vreinañ, adtapout ar galloud tamm ha tamm en ur gemmañ al lugañ a zizalc’hiezh da » gwirioù ar pobloù henginidik », rannañ ar strolladoù kenetreze, hag eo gwir e vo komzet gant lod eus an FLNKS muioc’h-mui eus gwirioù ar pobloù henginidik eget eus dizalc’hiezh adalek an emglevioù Matignon… War an dro e klask ar Stad C’hall d’en em ingaliñ gant ar vroioù tro-dro d’an enezenn. Digarezioù ofisiel ha da heul un digoll a 7 milion dollard goude afer ar Rainbow Warrior kaset d’ar strad gant servijoù kuzh Bro C’hall e Zeland Nevez e 1986, Paouezet gant an taolioù aesa nukleel e Polinezia e 1996. Lobiing en ONU evit ma ne vefe komzet ken eus dizalc’hiezh ar bobl ganak met eus emrenerezh ur rann-vro…\nE 1998, goude dek bloaz a emglevioù gant ar stad C’hall e voe poent muzuliañ ha priziañ an « araokadennoù ». Trec’h a voe ar Stad C’hall gant e strategiezh rannañ : Reiñ bod da lod er frammoù stadel nevez, ar re mañ o vont gant an trefoedajoù politikel, .. E pep dilennadeg adalek 1989 e vo disemglev kenetre ar strollad kanak, ar sindikad broadelour USTKE a yelo kuit eus an FLNKS e 1989 en abeg d’ur mont-a-dreuz politikel!\n« Ebarzhiñ evit Mougañ » a voe pal ar c’hallaoued hag an trevadennourien hag a semblante bezañ tizhet. Kendalc’h a ra ar stad C’hall gant he folitikerezh a boblañ ha dont a ra pobl ganak bihanniverel da vat en he bro. War an dachenn ekonomikel ha sokial ne voe adkempouezadenn ebet.. Gwasoc’h marteze. Rannet eo an enezenn e div lodenn: trevadennerien pinvikik tro-dro da Noumea hag ar Ganaked rediet da chom pell oute, da vezañ evel arlezaded.\nE miz Mae 1998 e voe sinet un emglev nevez . Pal an trevadennerien hag ar Stad C’hall a zo bepred ar meme hini gounit amzer, evit ne vefe ket ken komzet eus dizalc’hiezh met kentoc’h eus un doare gwirioù an dud henginidik. Eus tu ar ganakiz e faot dezho e vefe anavezet ez ofisiel ez eus eus ar Bobl Ganak, ne vefe kaset tud ken e Kaledonia nemet evit votiñ evit Bro C’hall, hag e vefe diskleriet sklaer ha fraez e vo votadegoù evit an dizalc’hiezh. Da eil renk an emglev e vez adveneget adarre eo ret reiñ en-dro an douaroù laeret d’ar ganaked, eo ret mat reiñ en-dro gwirioù ha galoudoù meret eus Pariz pe Noumea da Ganaki, eo ret da Galedonia Nevez kaout arouezioù o terc’hel kont eus ar ganaked ( anv , banniel, kan broadel, arouezioù war ar bilhiji-bank, ..). Skrivet e vo an emglev en un doare luziet, forc’hellek ha daouduek, un doare all da enebiñ ouzh an dizalc’hourien, kement hag e vo gwiraourien oc’h embann tra hag lod all ar c’hontrol !\nUgent vloaz goude emglevioù Noumea, an RIN ( Unvaniezh an Dizalc’hourien hag ar Vroadelourien) o vodañ an « Unvaniezh Galedonian », an « Dynamik Unitaire Sud » ha « Unvaniezh ar sindikadel al labourien hag ar gorvoidi » , da embann: « Al loden vrasañ eus ar stignadelloù n int ket bet kaset da benn, na zoken lakaet e pleustr, abalamour d’an travadennerien, d’an doare luziet ha daouduek an emglev, o leuskel war an dro ar Stad C’hall da gouleviañ diouzh e interestoù. Ar pal « adkempouezañ » el labourioù publik pe prevez, en deskadurezh, er yec’hed, er stummañ..n’eo ket bet tizhet, pell ac’hane. War an dachenn ekonomikel araokadenn ebet, kenderc’hel a ra ar Stad C’hall gant un ekonomiezh trevadennourel, diazezet diwar amzalc’h ouzh ar vro-benn, ouzh Pariz. An deiz hirie an digevatalder kevredigezhel a zo gwasoc’h eget biken evit ar ganaked. An identelezh Ganak n’eo ket anavezet er frammoù stadel. An enbroañ broudet gant ar stad c’hall en deus graet e vezomp bihannirevek en hor bro… Diwar an holl titouroù-mañ e embann kreñv an RIN eo ur c’hwitadenn, ul louzenn emglevioù Noumea! »\nE 2016, e vo nac’het enskivañ 25 000 kanak war listenn an dilennadegoù ..Goude manifestadegoù ne vo aotret nemet 7000 oute da vont da votiñ…\nC’hwec’h miz araok ar referemdum ec’h embanne Louis Kotra Uregei, prezidant ar Strollad Labourour: Evidomp-ni, keit e vo nac’het bezoud pobl Ganak ne c’hell ket bezañ ar referendum hini an emsavelañ… An trevadennerien a vo trec’h peogwir ez int nivesuroc’h, peogwir e vez nac’het da ganaked zo mont da votiñ. N’ouzon ket penaos envel ar votadeg met n ‘eo ket ur votadeg evit an emsavelañ!\nGounezet eo bet ar referendum gant an trevadennourien, evit brasañ plijadur ar prezidant Macron hag ar bolitikouiren gall eus forzh peseurt tu e vefent ar re-mañ o vont gant poeñsadennoù doare » destin commun » pe « le vivre ensemble » … Ne bado ket … Ar Yaouankiz Kanak a zo en em sevel, ar pezh a zo ur souezh evit ar ganaked oc’h-unan. An trevadennour a zo deuet e Kaledonia Nevez evit an arc’hant aes hag e yelo kuit en-dro kerkent ha ma vo diaes ha diaesoc’h an traoù war an dachenn ekonomikel …Ar ganaked a chomo en o bro, hag e teuio o deiz !\nUr gentel evidomp ni Bretoned! Ar gouennlazhañ dre boblañ n’eo ket digoulzet amañ kenneubet !\n← IL ÉTAIT TEMPS ! par Patrice Perron\nOffre spéciale pour les fêtes: – 20% →\nL’abbé Anton ar Bars nous a quittés.\nJournée annuelle samedi 12 octobre 2019\nEn promo: livre rare: Danevellou a vreiz\nEn hommage à Herve le Borgne\nAppel aux dons deuxième semestre 2019\nInstitut de documentation Bretonne et Européenne © 2019. Tous Droits Réservés.


Journal de Renaud Camus, mardi 23 juin 2015\ncréée le mercredi 24 juin 2015, 16 h 27\nmodifiée le mercredi 24 juin 2015, 16 h 32Plieux, mardi 23 juin 2015, minuit & quart. Je me faisais depuis des lustres une très haute idée de Viverols, à cause de son ~~~~, ~~ ~~~~~~ ~~~ ~~~ ~~~~~~~~~ ~~~~~~~~~~~~~, ~~ ~~~~~~ ~~~ ~~~~ ~~~~~~~~, ~~~~~~~~, ~~~~~~ de force fantasmes ~~~ ~~~ ~~~~~ — ~~’~~~~~~~~~~ ~~~ ~~~~~~~~~~ ~~~~~~~ ~~~~ ~~~ ~~~~ ~~~~~~~~, ~~~~~~~~~~~ ~~~ ~~~~~~~~~~, ~~~ massif.\nEn ~~~~~ ~~’~~~ ~~~~ ~~~~~~ ~~~~~. ~~~ ~~~~~~~~ ~~ ~~~ ~~~~~ superbe, mais il ~~~~ ~~~~~~~~~~~~~ ~~~ ~~~~~~, ~~~-~~~~~ ~~~ ~~~~~~ ~~~~~~~~~~ ~~~ ~~~~~~~~~~~~~ — ~~~~~ ~~~~~ ~~~ ~~~~~~~ ~~~~~~~~~~~~~ ~~~ ~~~~~~~~~~~, ~~~~~~~~~~~, ~~~’~~ ~~~~~ ~~~ ~~~~~~~. ~~’~~~~~~~~~~~~ ~~~~ ~~~~~~~~~~~, ~~~~~ sa très longue ~~~~~~~~~~ ~~~ ~~~~-~~~~, ~~~ ~~~~~ ~~~ ~~~ ~~~~~~~ ~~~ ~~’~~~~~, ~~~~~ ~~~ ~~~~~~~~~~ ~~~ ~~~~~~~ (~~~ ~~~ ~~~~~~~). ~~~~~ ~~~ ~~~~~~~~ ~~~ ~~~~ ~~~~~~~~ ~~~~~~~~, ~~~~~~~~, ~~~~ été très abîmés, ~~~~~~ ~~~~~ ~~~~ ~~~~~~~, ~~~ ~~~~ ~~~~~~~~~~~ ~~~ ~~’~~~~~, ~~~~ ~~~~ ~~~~~~~~~ ~~~~~~~~~~ ~~~ ~~~~~~~~ ~~~~~~~~~, ~~~ ~~~~~~~~~, ~~~ ~~~~~ ~~~ ~~~ ~~’~~~~~~~~ ~~~~~ ~~~~ ~~~~~~~ ~~~~~ déchirer la terre ~~~ ~~~~~~~ ~~’~~~~~~~~~ ~~~~ ~~~~~. ~~~ ~~~~~ ~~~~ ~~~~~~. ~~~~~ ~~~~ ~~~~~~~~~~ ~~~ ~~~~~~~~~, ~~~~~, ~~~ ~~~~~ ~~~’~~~ ~~~~~~~~ ~~~~~~~, ~~~~~~, ~~~~~ ~~~ ~~~~~~~~ ~~~ ~~~~~~~~~~, ~~’~~~~~~ guéri de Chalmazel.\nNous ~~~~~~ ~~~~~ ~~~~~~~~~ ~~~ ~~~~~-~~’~~~~~~~, ~~~~ ~~ ~~~~~ ~~~~~~~ ~~’~~~~~ ~~~~~ ~~~ ~~~ ~~~~~~~, ~~~~ ~~~~~ ~~~~ ~~~~~ ~~~~~~ ~~~ ~~~~~~. ~~~ ~~~~~ ~~~~~~~ ~~~ ~~~~~ ~~~~ en dorait le ~~~~~~~ ~~~~~~~~, ~~~ ~~~~ ~~~~~~~~~ ~~~ ~~~~~~ ~~~ ~~~~~~~~~ ~~~~~~~~~~, ~~ ~~~ ~~~~~~~, ~~~~~~~~~~ ~~~~~~~, ~~~~ ~~~~~-~~~~~~ ~~~~~ ~~~~~, ~~~ ~~~~~~~~~~ ~~~~~~~~ ~~~ ~~~ ~~~~~~~-~~~~~ ~~~~~~~~~ ~~~~~ le ciel à ~~~~ ~~~~~~~~~ ~~~~~~~~~ ; ~~~ ~~~~~~~~~~~ ~~~~~~ ~~~~ ~~~~~~~, ~~~~ ~~~ ~~~~~~, ~~~~~~~~ ~~~~~~ ~~~~~~~~ ~~~ ~~~~~~~~~~, ~~~~ ~~~~~ ~~~~~~~~~ ~~~~~ ~~’~~~ ~~~~~, ~~~-~~~~~~~ ~~~ ~~~~~~~ ~~~ ~~~ Vernède, commune de ~~~~~~-~~~~~~~-~~~~-~~~~~~~. ~~~ ~~~~~-~~~~~, ~~~~~ ~~~ ~~~~, ~~~ ~~~~~~ ~~ ~~~~~ ~~~~ ~~~ ~~~~~~~ ~~~ ~~~~~~ ~~~~~~~~~~ ~~~ ~~’~~~ ~~~ ~~~~~~~~ ~~~~~ ~~~~~~~~~~ ~~~~~ ~~~ ~~~~ ~~~~ ~~~~~~~~ à la semaine, ~~~ ~~’~~~ ~~~ ~~~ ~~~~~~~ ~~~ ~~~~ sympa — ~~~ ~~~~~~ ~~~ ~~~~~ ~~~~~ ~~~~~~~~ ~~’~~~~~, ~~~ ~~~~ ~~~ petit.\nPreuve ~~~’~~~ ~~’~~~~ ~~~~~ ~~~~~~ ~~~~ ~~~~~~ ~~~~~~~ et bon garçon ~~~~~ ~~~ ~~~~~~~ (très) ~~~~~~~~~, ~~~ ~~~~ ~~~~~~~~ ~~~~ ~~~~ ~~~~~~~~ ~~~~~~~~~~~~ ~~~~~ ~~~~~~ ~~~ ~~~~~ ~~~~~~~, ~~~ ~~~~~ ~~’~~~ ~~~~~ ~~~~~~~ ~~~~~~, ~~~ ~~~~~~~~ ~~~ ~~~~~-~~~-~~~~~~~~, en aval ; mais ~~~~ ~~’~~~ ~~~~~~ ~~~~~ ~~~~ ~~~~~~~, ~~~~~~~ ~~~~~, ~~~ ~~~~~~~~~ ~~~~~~ ~~~ ~~~~~~~~~~~~~ ~~~~ ~~~~~ ~~~~~~ ~~~~~ ~~~ ~~~~~~~~~~ ~~’~~~~ ~~~~~~~~~~~ ~~~~~~~ ~~~ ~~~~~~~~~~~, ~~~~ ~~’~~~ ~~~~~ se dresser dessus ~~~ ~~~~~~~~, ~~~~ ~~~~~ ~~~ ~~~~~~~~~~ ~~~ ~~~~~~~ ~~~~~ ~~~ ~~~~~~~~~. ~~’~~~~ ~~~~~~~~~, ~~~ ~~~~~~~~~ ~~~~~~~~~~ ~~~~ ~~~~~~~~~, ~~~~~~ ~~ ~~~~~~~~~ ~~~~ ~~~~~~~. ~~~ ~~’~~~ ~~~~ ~~~~ si surpris par ~~~~~~~~~ ~~~~~~ ~~~~~~~~~~~ ~~~~~~~ ~~~~ ~~~~~~ ~~~~~~~~~~ ~~~~~ ~~’~~~~~~~ ~~~ ~~~~, ~~~~-~~~ ~~~~~~~~~~~~~, ~~~~~~ ~~~~~~~~ ~~~ Bitche.\nDélices ~~~ ~~~~~, ~~~ ~~~~~~~~ ~~~ ~~~~~ ~~ ~~~~~~~~~~, ~~~~ ~~~ beauvillagisation n’a pas ~~~~~~~ ~~~~~ ~~ ~~~~~ ~~~~~, ~~~~~~~~ ~~~~~~ ~~~~~~ ~~~ ~~~~~, ~~~~~ ~~~ ~~~~~~~~ ~~~ ~~’~~~~~~~~. ~~~ ~~~~~~~ ~~ ~~~~~~~~~~ ~~~~~ ~~~ ~~~~~~~~, ~~~ ~~~~~ ~~~ ~~~~~~ ~~~ l’Abbesse. Mais la ~~~~~~~~~ ~~~~~~ ~~~~~ ~~~~~~~, ~~~ ~~~~~~~~~~~~ ~~ ~~~~~~~~ ~~~~~~ ~~~ ~~~~~ ~~~ ~~~~~~~, ~~~~~ ~~~~ ~~~~~~~~~~~~~ ~~~~~~~~~~ ~~~ ~~~ pont.\nEt ~~~~~~~~~~~, ~~~~~~~~~~~, ~~~~~ ~~~ ~~ ~~~~-~~~~~ ? ~~~~-~~~ possible qu’on voie ~~~ ~~~~ ~~~ ~~~~~ ~~~~~~ ~~~ ~~~ ~~ ~~~~~~, ~~~~~~~~ ~~~ ~~~~~ ~~~~~~~~~ ? ~~~ ~~~~~~~~~, ~~~ ~~~~~~ ~~~~~~~~~~~~~ ~~~ ~~~~~~~~~~~~, ~~ ~~~~~-~~~ ~~~~ ~~~~~ ~~~~~~ ? ~~~~~~~ ~~~~~~~~~~ mais qui n’empêchèrent ~~~~~~ ~~~’~~ ~~~~~~ ~~~~~~~ ~~~ ~~~~~~ ~~~ ~~~~~~ ~~~~~ ~~~~~~~ ~~~~~~~~~~~~~ ~~~~~ ~~~~ ~~~~~~~ ~~~~~, ~~~~~~ ~~~~ ~~~~~~~~ ~~~ ~~~~~~.\nvoir l’entrée du mardi 23 juin 2015 et ses 2 images dans Le Jour ni l’Heure


Barrek ! - Keit Vimp Bev\nAr gurunennKele… yer !\nHome / Levrioù / Levrioù 6-10 vloaz / Barrek !\nHir eo an hent etre Konakri ha Londrez. Gouzañvet en deus graet kalz Sekou pa oa war an hent. Strivoù en deus ranket ober. Dre chañs eo bet skoazellet.\nBarrek ! quantity\nISBN: 978-2-86824-337-9 Rummadoù : Levrioù, Levrioù 6-10 vloaz, Nevez, Priz ar Vugale Product ID: 3617\nDa 16 vloaz eo rediet Sekou da guitaat e familh hag ivez Ginea, lec’h m’eo ganet. Mont a ra gant an hent war-zu Bro-Saoz, o soñjal e c’hello kavout en-dro e vreur Abou eno. War e hent, e Naoned, e kej gant Waris hag a zo tont eus memes bro hag eñ. Waris a sikour anezhañ da gompren penaos e ya en-dro ar c’hampoù repuidi. Ar gelennerez Bahija a zeu ingal di ha kejañ ganti ha gant he mab a vo un darvoud a-bouez e buhez Sekou.\nUr skrivagner eus Naoned eo PIERRE-EMMANUEL MARAIS. E galleg hag e brezhoneg e skriv hag e ra war-dro buheziñ ur strollad lenn e brezhoneg er gevredigezh Kentelioù an noz. Daou briz en deus bet evit e romant Alje 57 embannet e 2012 : ar priz Langleiz ha priz Dazont ar brezhoneg. E stern Priz ar Yaouankiz en deus skrivet meur a romant ivez, en o zouez an drilogiezh Duncan O’Hara. Evit ar pezh a sell ouzh Priz ar Vugale, enta, eo-eñ oberour Gaza, Ronan ar c’horrigan ha Deomp Slowly.\nDastumad Priz ar Vugale 2021 – 68 p. – 10,5 x 15 cm – Golo gwevn\nRoit an ali kentañ war “Barrek !” Cancel reply


Mor Wadden - Wikipedia\nMor Wadden gwelet eus an oabl\nInizi Friz a verk bevenn Mor Wadden\nMor Wadden e-kichen Wilhelmshaven en Alamagn\nMor Wadden (Wattenmeer en alamaneg, Waddenzee e nederlandeg, Waadsee e frizeg, Vadehavet e daneg) eo anv al lodenn eus Mor an Hanternoz zo paket etre un aridennad inizi hag arvor kevandir Europa.\nMor Wadden en em astenn etre Den Helder en Izelvroioù, er mervent, hag Esbjerg e Danmark, er biz, a-hed war-dro 450 km, ha war ur gorread war-dro 10 000 km².\nAn disparti etre Mor Wadden ha Mor an Hanternoz end-eeun zo graet gant Inizi Friz (inizi Friz ar C'hornôg, en Izelvroioù, inizi Friz ar Reter, en Alamagn, hag inizi Friz an Hanternoz en Alamagn hag e Danmark).\nDibar eo neuz Mor Wadden, dre m’eo bas an dour ennañ ha ma vez dizoloet lec’hidegoù bras gant an tre. Lec’hidegi eo ster ar ger Wadden e nederlandeg, dres. Brudet eo Mor Wadden abalamour d’al loened ha d’ar plant a gaver eno. Hiziv an deiz eo gwarezet al loened hag ar plant-se en ul lodenn vras eus Mor Wadden, gant kenlabour an teir stad.\nKartenn eus Mor Wadden (daneg)\nParkoù naturel Mor Wadden (en Alamagn) (alamaneg)\nCommon Wadden Sea Secretariat (saozneg)\nMor Wadden (en Izelvroioù) (nederlandeg, saozneg)\nAdtapet diwar « https://br.wikipedia.org/w/index.php?title=Mor_Wadden&oldid=1815199 »\nKemmoù diwezhañ degaset d'ar bajenn-mañ d'an 14 Kzu 2018, da 07:07.


Pajenn:Le Crom - Buhé er Sænt, 1839.djvu/853 - Wikimammenn\nPajenn:Le Crom - Buhé er Sænt, 1839.djvu/853\nha res- pectet: è ViBSiredivin endoéeit-oo ur garanté particuliér, a‘balamord’er liùérhtaet en doé conservet hag e gonservasabad é vnlié. En Disciple-men en doé eiiué eit Jésus-Chrouist ur gârañté tinér, fulel lia courajus. A boudé en dé r|uetan m’en doc hum rcit dehou, n’en abandonnas mui ja-maes: en iiélie e ras perpet hag é peb leh, ar er nuinné Caïvaer èl ar er manné Thabor.\t’ Ér gouén dehuéhane ras hur Salvér guet é apostolèd, hag é péhanlc fallas dehou Iaus(]uein guet en ol dud ur merche ug é garanlé, én ur insti-tuein er sacremant ag en Autaer, ean e bermettas de sant Yehan, dré ur favenr spécial, réposêin é bèn ar é galon. ilùg ean e ellé er Sant-men re-posein é bèn ar galon Jcsus, péhani e oc ur fourmes a garanté, hembhum sanlein abraset dré en tan sacret-zé? Durand er rcpos mistérius-cé-é, emé sant Augustin, é tennasen Disciplc-men a galon Jésus en hanauedi-gueah vras hag ihuel-hont, ersegrèdeu caér-hont, pcré en dès groeit cn hanhuèindré excellance en tologicndivin hag en dès groeila nchou unan ager brassan Profaetèd- Pierre, Jâcq ha Yehan, pérè en doé gùéletgloér ou Maeslre én é DraDSfiguraiion ai' er manné Thabor, e oé bet ehué choéget guet-ou eit boul leste ag é angoni ér jardrin a Oliièd. Pe oé bet arrestet hur Sulvér guet er soudardèd, en apostolèd aral e déhas guet ersponte ou doé; maes Yelian n’en abandonnas quet duraod en amzér ag é Bassion hag en hélie e ras ar er manné Calvaer. Jésus-Chrouist, ur momand quènt merliuel, én ur hùèlet é zisciple muyan-câ-ret, e ras dehou hoah ur merche ag é garanté spécial. Recommandein e ras dehou a lein er groéz quemér sourci ag é Yam beniguél, péhani e oé ehué énou presant, èn ur adressein de Yehan er honzeu caér-men :\nMe mab, ehetu azé ou mam. * Ag er momand-cé, cn Apostol-men e ranlas d’er Miiérhiés Vari durand hé buhé en ol chervigeu ha secourieu e elle ur mab mad rantein d’ur vam. Yehan e chomas èhars er groéz bet que ne varhuas Jésus. Gùélet e ras, èl m’en dès scriliuet, diguéor guet ul lance é goslé, ha sorlie eras a nehou deurha goèd.goudé ma oé marhue. Ret véhé hanahuein er musul a gaianté berhuidant en Disciple-men, aveit guellet comprenein en anquin hag er glahar en doé é liùéiet é Vaestre divin é verhuel, hag é vout teste ag er péh e souffré er tlùérhics Vari, ha quemenl-cé e ra d’un Doctor ag en llis laret penaus sant YTelian e zou bet murlir opèn ur hiiéli. É gnirioimé, péh quen trisle, péh qirer gtaha-rus-è aveit un dén, péliani.e gâre un aral. bout presant hag er gùélet é verlmel é creis en tourmanleu brassau! YTehan e hùélas ehné disquenne corv Imr Salvér ag er groéz ha secourc c ras mcmb el lieinnein: en ar-rousein e régueté zareu, ha boquein e ré dehou guet uu devotion drès-ordinaer,\nPe oé bel annoncet d*en apostôlèd é oé ressuscitet Jésus, Pierre ha YTehan e ridas quentéh d’er bé ; mxs Yehan, pèhani c oc youan,quoh ha huannoh.e arrihuas énou erhetan, Iia ne guvns ér bé ineit el lincelieu. Goudé donnedigueah er Sperèd-Santel, sant Pierre ha sant Yehan, én ur vonnetd’en tample, e hùellas dhnidén, péhatii c oé gannet percus, hag er brud ag er miracle-zè e ras ou laquat er prison. En trenoz é oentbet laqueit éliberié, én ur zihuenne dph-t-hai a berdègue davantage é hanhue Jésus-Chrouist; ma:s Ind e rescondas è oé gùel sentein doli Doué eit doh endud. Quênt pêlgoudé, é oent bet hoah prisonnet ha foêtteta ba-lamor de Jésus-Chrouist. En Apostol-mên e assistas ér honcil a Jerusa-\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/853&oldid=152869 »


Pajenn:Le Clerc - Ma beaj Londrez, 1910.djvu/125 - Wikimammenn\nPajenn:Le Clerc - Ma beaj Londrez, 1910.djvu/125\nAmzer a gemeran, pan eo achu an treo, da vont da glask ma meren, ha, goude e tistroan d’ar memes sal. Bean am meus c’hoaz peadra da chilaou.\nPenôs stuman « floc’higed an Otro Doue », da laret ê, ar golisted ? An otro Macdonal, eun aluzenner eus arme-vor Bro-Zôz, hen lavar d’imp. « Respont an oferen, emean, a zo eun dra meurbet enorus, dre ma ver oc’h eilan beleg Jezuz-Krist, hag o terc’hel plas ar bobl kristen. Dre-ze ec’h ê ret kemer poan evit stuman « floc’higed an Otro Doue ». Pez a zo d’ober ec’h ê diski d’ê ervat o relijion, evit ma refont pep tra gant fe, doujans ha devosion ; kustumi ’nê da zistagan ervat komzo ar pedenno, ha stuman zoken o izili evit ne refont netra a zisneu. »\nGoude m’hon deus klevet ar gentel-ze, e peder an otro Bruchesi, arc’heskob Montreal, da laret d’imp eur gir bennak evit he harpan. Fe, n’ê ket peadra a vank d’ean. Mes elec’h displegan d’imp bep sort rezonio, e kont d’imp eun histor, eun dra c’hoarveet gantan. « Arlene, emean, ’n eur dremen dre Bariz, e tigoueas d’in ober anaoudegez gant eur soudard koz, d’ean pemp bla ha pevar ugent, bet gwejall evel zouav e servij an Tad Santel ar Pab. Ha ni en em glevet evit mont da Vonmartr d’ober war eun dro eur pelerinaj. Mont a rejomp an de warlerc’h. Krog e oan d’en em wiskan ouz an ôter (ôter an Arme, ha c’hoaz eman sant Mikel ’uz d’ean gant medalenno ha treo-all roet en gwestl en eun tu, ha kleze ar jeneral de Sonis eus an tu-all), hag ec’h ên da gemer ar gasul pa deulis ple ne oa responter ebet. Ober a ris sin d’am mignon koz da zonet d’am c’hât. Mes, elec’h mont d’ar sekretiri da glask eur c’holist, e c’houlennas diganin an enor da respont hen\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/125&oldid=150118 »\nKemmoù diwezhañ degaset d'ar bajenn-mañ d'an 6 Meu 2019, da 12:01.


roud 5 | ur blog eo …\nPublié le 12/02/2014 par Yann-Ber\nKouskous mat ha marc’had mat. Un drugar. Na soutil an ispisoù. Rouez tre gant ar meuz-se e Frañs ma vez an aliesañ eksotek, magus hogen un tammig pout. Ur burzhud e oa, aze, e-kreiz neblec’h.\n– Ha mat e oa ?\n– Kalz plijadur ‘m eus bet gant ho meuzioù. N’ ouzon ket lavarout petra eo ar frondoù hag ar blazioù a gevred er c’higoù liesseurt, el legumaj, ha zoken er c’houskous. Pep begad zo ur souezh. Gourc’hemennoù d’ar c’heginer.\n– Va mamm eo he deus keginet hiziv. Ar c’heginer en deus kimiadet diouzhin. Ne oan ket barrek da reiñ dezhañ ar gopr a c’houlenne.\n– Mirit ho mamm ar pellañ ar gwellañ. Bras eo he c’harantez ouzh ar boued. Arz eo kement-se.\n– Re a labour e vefe eviti. Meuzioù tiegezh a brient hi. Kalz amzer e tremen gant ar c’heginañ. Ret e vo din kavout ur c’heginour na vo ket ken pismigus. Forzh penaos e labour e Paris war ar filmoù ha ne zeu d’ hon gweladenniñ nemet gwech an amzer.\n– Brasat chañs ‘m eus bet neuze. Hetiñ a ran deoc’h kavout un den ken espar hag ho mamm er gegin. Un devezh mat deoc’h. Ken ur wech all.\nPetra e oa deuet da vezañ Fnaca ? Setu unan a vije bet plijet gant ar preti souezhus bihan-se e veuzioù lipous. Ur mailh war geginañ Norzhafrika e oa.\nBrav e oa bet buhez ar paotr. Kaset gant ar Stad da soudard en Aljeria e oa deuet er-maez eus euzhadennoù ar brezel hep na vefe distrujet an den anezhañ.\nKredet en doa start er pezh a veze goulennet digant ar soudarded. Labourat a rae da wellaat stad tud ar vro. Ret e oa bet arverañ an armoù pa na ouie ket an dud-se petra oa mat evito.\nNiverus e oa bet e zarempredoù gant ar boblañs. Pa oa ur paotr lavariant, aes da zaremprediñ, en doa desket kalz eus gizioù ar vro.\nLavarout a rae penaos e oa aet da lazhañ tud e kêriadennoù ‘zo gant e vagad soudarded en derou, betek m’en doa kroget da brederiañ drezañ e-unan dre forzh daremprediñ tud ar maezioù hag ar c’hêrioù.\nUn wech, en ur grimpañ gant un diri en doa kavet ur soudard eveltañ a glaske gwallañ ur plac’h. E skarzhet en doa rust.\n– Kaer e oa ar plac’h. Kaerat plac’h ‘m eus biskoazh gwelet. Pennadoù eus he blev, he c’hroc’hen, a daole ur gouloù en damskeud. Skuizhet e oa bet gant argad ar soudard dre m’ he doa stourmet taer outañ. Kouezhet eo, damsemplet, ha chomet eo ur pred krog ennon. Balbouzañ a rae gerioù evel trugarez, aon. Sko ouzhin e oa. Flour e oa he c’hroc’hen ha frondus he blev. «Kae kuit ‘m eus lavaret dezhi. Kae da adkavout da re a ‘z tiwallo. Ne ‘m eus graet nemet ar pezh a zlee un den ober. Ur paotr on avat ha da gened zo mezevellus. Kae kuit, buan !»\nKaer tre e oa ha yaouank edon. Ne zlee netra din avat. Netra. Ne oan nemet ur soudard estren en he bro.\nUr wech ma oa bet bodet tud e Kreizh Breizh en ur prantad labour war ar filmoù e ‘m boa merzet Fnaca o komz gant ur vaouez. Pemont vloaz tremen e oa, berberez emichañs. Labourat a rae e Frañs war ar stenwezañ, priziet e oa he labour. Na kaer e oa.\nFnaca n’en deus lavaret netra din war he divoud.\nEñ ivez a oa un den kaer, daoust dezhañ bezañ uzet gant ar vuhez. Un dudenn vrokus a oa bet lies e vicherioù e oa. Ur paotr yaouank mentet mat ha kaer e oa bet sur a-walc’h. Unan a blije d’ar merc’hed hag a blije dezhañ ar merc’hed.\nN’eo ket deuet ar geginerez er sal debriñ. Marteze ne oa ket aze.\nHa mar befe tro din da adkavout va mignon kozh ? Deomp bepred gant hent Karaez, piv oar ?


L'agenda AN DIVIZADEGOÙ Les procès-verbaux AR C'HUZUL-KÊR MONT E DAREMPRED GET AR MAER\nAsant ar c'huzul-kêr zo rekis en ur gumun evit razh an divizoù a vo dispignoù àr o lerc'h, àr dachenn ar c’hêraoziñ ha politikerezh ar font, an aveiñ hag ar budjed. Ur wezh bep tri miz em dolp ar c'huzul-kêr, d'ar bihanañ, ha seul taol ma kav d'ar maer emañ ret. N'hell kuzuliiñ nemet dirak ar muiañ ag e izili en o c'harg. Get ar muianiver absolut ag ar bouezhioù eztaolet e vez kemeret an divizadegoù.\nLenn razh an divizadegoù.\nLies a dachennoù zo edan beli ar c'huzul-kêr. Evel-se, ''get ar maer e vez kinniget budjed ar gumun, ha get ar c'huzul-kêr e vez votet'' (mellad L.212-1 Kod ar C'humunioù). An dra-se zo kaoz eo ar c'huzul-kêr a choaz urzh ar labourioù da gas da benn, doc'h peger mall-mall eo o gober. Getañ ivez e vez votet feurioù an taosoù eeun lec'hel, an amprestoù ha prizioù ar servijoù kêr, deroiñ ar skoaziadennoù d'ar c'hevredigezhioù, koskor an ti-kêr...\nBodadenn ar gumu\nHe soñj a ro da ouiet, seul taol ma vez ret a-gaoz d'ar lezennoù ha d'ar reolennoù (raktresoù linenniñ pe gompeziñ an hentoù departamant bras ha bihan, steuñvoù tiraoziñ hervez mellad L.123-3 Kod ar C’hêraoziñ, sevel burevioù ar skoazell sokial...).\nGet razh dilennerion ar gumun e vez dilennet ar c'huzul-kêr. C'hwec'h vloaz e pad e respet. Ret bout oc'hpenn 18 vlez evit bout dilennet da guzulier-kêr pe da vaer.\nMAER KÊR WENED\nDavid ROBO eo maer a-vremañ kêr Wened. Lakaat ar lezennoù hag ar reolennoù da dalviñ àr dachenn ar gumun eo kefridi ar maer, evel dileuriad ar Stad, hag edan beli ar prefed.\nDILENNIDI AR MUIANIVER\nLenn ar listennad anezhe\nDILENNIDI AN TU ENEP\nLenn ar listennad anezhe ha komzoù dieub an tu enep\nMONT E DAREMPRED GET AR MAER\nUnan e unan restr.\nSeurtoù aotreet: gif, jpg, jpeg, png, tx, odt, pdf, doc, docx.


Journal de Renaud Camus, vendredi 10 janvier 1986\ncréée le jeudi 25 septembre 2014, 10 h 53\nmodifiée le jeudi 30 juillet 2015, 18 h 27Vendredi 10 janvier 1986, trois heures de l’après-midi. Lettre d’Hugo Marsan, rédacteur en chef de Gai Pied, au courrier de ce matin : ma chronique hebdomadaire ~~~~ ~~~~~~~~~~. ~~~ ~~~~ ~~~~~~~~~~ ~~~~~~~~~ ~~’~~~ « ~~~~~~~~~~~~ ~~~ ~~~ ~~~~~~~~~~ ~~~~~~~~~~~~~~~ », ~~~~~~~~ ~~ assurer que le ~~~~~~~~ ~~~~~~~ « ~~~~~~~ ~~~ ~~~~~ ~~~~~ ~~ ~~’~~~~~~~~~~~~ ~~~ ~~’~~~~~~~~~~ » ; ~~~~~ ~~’~~~ ~~~ ~~~ ~~~~~~ ~~~~ ~~~~ « ~~~~ ~~~~~~ ~~~ ~~~~~~~~ ~~~~~~~~~ ~~~ ~~~~~~~~~, ~~~ ~~~~~ ~~~~~ devons d’en percevoir ~~~~ signes ».\nÉvidemment ~~~ ~~~ ~~~~~~~~ ~~~~~ ~~~~ ~~~~ ~~~~~~, ~~~~ ~~~~~~~~~ ~~~ ~~~~ ~~~~~~~~~~~~~~~ ~~~~~~~~~ ~~~~~ ~~~ ~~~ ~~~~~ ~~~~~ ~~~~~~~~~~ ~~ ~~~~~ ~~~~ ~~~~ ~~~ ~~~~~~ des lecteurs de Gai Pied. ~~~ ~~ ~~~~~ ~~~~~ ~~~ ~~~ ~~~ ~~~~~~~~~~~ ~~~~ ~~~ ~~~~~ ~~’~~~~~ ~~~~~~ déplacé, ~~~~~~~~~~, ~~’~~~~~~~ “~~~~~~~” ~~~~ ~~~~~~~ ~~~~~~ ~~~~~ ~~~ ~~~~~~~~ ~~~~~ ~~~~~~~~ ~~~ mes lignes faisait ~~~~~~~~~~~~~~ ~~~ ~~~~~~~~~. ~~~~~~ ~~~~~~~~~~~ ~~~~~~~~~~~ ~~ ~~~~~, ~~~~~~ ~~~~~~ ~~~ ~~~~~~ ~~~~~~~~. ~~~ ~~~ regrette.\nIl ~~~~ ~~~~~ ~~~~~~~~~~ ~~~ ~~~~~~~ ~~~ ~~~~~~~ ~~~ ~~~~~~ ~~~~~~ ~~~~ abîmes de la ~~~~~~~~~~~~~~ ~~~ ~~~~~ ~~~ ~~~ ~~~~~~~~~~~~ ; ~~~ ~~~~~~~~~~ ~~ ~~~ ~~~~~ ~~~ ~~~~~~~ ~~~~~~~~~~~~~, ~~~ ~~~~~ ~~~ ~~, ~~~~ ~~~~~~~~~~~~, ~~~ ~~~~~~~~~, ~~~~~ ~~~~~~~ ~~~~~ ~~~ ~~~~~~~ paranoïaque ; de parler ~~~~~~ ~~~~~ ~~~~~~~ ~~~~~. ~~~~~-~~~ ~~~~~~~~~~ ce journal, ~~~~~ ~~~ ~~~~~~~ ~~’~~~~ ~~~~~~~~~~~~ ~~~ ~~~~~~~, ~~~~~ ~~~~~ ? ~~~~~ ~~~~~~~ ~~~ ~~~~ ~~~~~~~~ ~~~~~~~ ~~~~~~~, ~~~~~ ~~’~~~ ~~~ ~~~~~~~~~ qu’une année. Recopier ~~~ ~~~~~~ ~~~ ~~~ ~~~~~~~~~, ~~~~~~ ~~~ ~~’~~~~~~ ~~~~~, ~~~~~ ~~ ~~~~~, ~~~~~ ~~~ Voyage ~~~ France, ~~~~~~~ ~~~~~~~~~~~, ~~ ~~~~~~ ~~~ ~~~~~~~~~ ~~ ~~~ ~~~~~~~~~~ : ~~~~~~ formule ne vaut ~~~~ ~~~~~ ~~~~ ~~~~~~~~ ~~~~~~~~, ~~’~~~~~~~ ~~~~~~~~~~. ~~~ ~~~~~~~~ ~~~~ ~~~~~, ~~~~~ ~~~~~~~~~~, ~~~~~ ~~~~~ ~~~~ ~~~~ ~~~~~~~~ ~~~~ ~~’~~~~~~~~~, ~~~~~ ~~~~ ~~~~ ~~~~~~~~ ? ~~’~~~~~~~~ ~~~ ~~~~~ de pages serait ~~~~~~~~~, ~~~~~~~ ~~~~~~ ~~ ~~~ ~~~~~~ ~~~~~~. ~~~ ~~~~ ~~~~~~~ ~~~~~ ? ~~~~ ~~~~~~~~~ de Gai Pied, ~~~~ ~~~ ~~~~~~~~ ~~~~~ ~~~ ~~~~, ~~~~~ ~~~~~ ~~~~~~~~~~~~~~~ ~~~~ ~~~ ~~’~~~~~~~~~ à le croire. ~~~ ~~~ ~~~~~ ~~~~ ~~~~~~~ ~~~~~ ~~~~~~~ ~~~~~~ ~~~~ ~~~~~~~~ ~~~~ ~~~ ~~~~~ ~~~~~ ~~~ ~~~ ~~~~~~~, ~~~ ~~~~~~~ ~~~~~~~~~~~~~~ ~~~ ~~~~~~~~ ~~~ ~~~~ ~~~ ~~~ ~~~~~~~ pas.\nLa plus grande ~~~~~~~ ~~~ ~~~ ~~~~~~~ ~~~ ~~~~~~~ ~~~~~~~~~~~, ~~~~~ ~~~ ~~~~~ ~~~~~ ~~~~~~ ~~~ ~~~~~~~~~~~~ ~~~’~~~~~ ~~~~ ~~~~~~~ ~~~~~~~~~~~ ~~ ~~~ ~~~~ ~~~~~~~~ ~~~ ~~~~~, ~~~~~ ~~~~ ~~~~~~~, la majorité du ~~~~~~~. ~~~ ~~~~ ~~~~~~~~~ ~~~~ ~~~~~~~ ~~~~~~~~~ ~~~~~~~~~~ ~~ ~~~~~~~~~~ ~~~ ~~~~~~~ ~~’~~~~~~~~~~~~ ~~~~~~~ du Monde, ~~~ ~~~~ ~~~~~ ~~~~ ~~~~~~~~~ ~~~~~~~ ~~~~~ ~~’~~~~~~~ ~~~~~~, ~~~~~ ~~~ ~~~~~~~ littéraire de jadis, ~~~~~ ~~~ ~~~~~~~~ ~~~’~~~~ ~~~~~~~~~~ ~~~ ~~~~~~~~~~~~~ ~~~~ ~~~ ~~~~~~. ~~’~~~ ~~~~~~ ~~~ ~~~~~~~, ~~~ ~~’~~~ ~~~~ ~~~~. ~~~~~~~ ~~~ ~~~~~~~~~ ~~~~ ~~~~~~~~~~ ~~ ~~~~-~~~~~, ~~~~~~ ~~~ l’entends ; et ~~ ~~~~ ~~~ ~~~~~~ ~~~~~~~~~ ~~~~ ~~~~~~~~~~~ ~~~~~~~ ~~~~ écouter.\nComme ~~~ ~~~~~ ~~~~~ ~~’~~~~~~ ~~~~ ~~~~~~ ~~~~~~~~~~~~~, ~~~ ~~~ ~~~~~ ~~~~~~~ ~~~~~, ~~ ~~~~~~~~~~~~, ~~ ~~~~~ ~~~ article du Monde, justement, ~~~~~~ ~~~ ~~~~~~~~~~ ~~~~~~, ~~~ ~~~~ ~~’~~~~~~~~~ “~~~~ ~~~~~~~~~~ : ~~~ ~~’~~~~ ~~~~ ~~~~~~ ~~’~~~~~ ~~~~”. ~~’~~~~ ~~ ~~~~~~ ~~~~~~~~ ~~~~ ~~~~~~~~ ~~~~ ~~~ ~~~~~. ~~~ ~~ ~~~~~~~ des paragraphes comme celui-ci :\n« Ça ~~~~~~~~ ~~~~~ ~~~ ~~~~~~~, ~~~~~ ~~~ ~~~~~~~~~~ ~~~~~~ ~~~ ~~~~~~~~~ ~~~~~~~ ~~~~ ~~~~~~~~~ ~~~ ~~’~~~~~~ ~~.~~, ~~~ ~~~~~~~~ ~~~~~~~~~~~ ~~~ ~~’~~~~~~~~ ~~~~~~~, ~~~~~~~~~ : ~~~ ~~~~~~~~~~ ~~~~~~~~ de lésions affreuses ~~’~~~~~~~~~~ ~~~~~~~~~~ ~~ ~~~~~~ ~~~~~~~~ ~~~ ~~~~~~~ ~~~~~~~~~. ~~~ ~~’~~ ~~~~~ ~~~ ~~~~~~~~, ~~~~~ ~~~ ~~~~~~~, ~~~~ ~~~~~~~ ~~~~, ~~~ ~~~~ ~~~~~~~~~~~ ~~~ ~~~~~~~~~ ~~~~ ~~~ ~~~~~. Ce n’est pas ~~~’~~~~ ~~~~~~~ ~~~~~~~~~~~~~ ~~ ~~~~~~ ~~~~~~~~, ~~~~~ ~~~~~ ~~~ ~~~~~~~~~~ ~~~~~~~~~~~~, ~~~~-~~~~~~ ~~~~~ ~~~ ~~~~~~~~~~~ ~~~ ~~~~~ ~~~~~~~~, ~~~~~~~ ~~~ ~~~~~~~. ~~~~~ ~~~ ~~~~~~~~~~ ~~~~ ~~~ ~~~~~~. Il y a ~~~~~ ~~~~~ ~~~~~~~~~ ~~~~ ~~~~~~~ ~~~~ ~~~~~~~~~ : ~~~~ ~~~~~~~~~~, ~~~~ ~~~~~~~~~ ~~~~~~~~~~~~~ ~~~~~~~~~~~~ ~~~ ~~~~~ ~~~’~~~ ~~’~~~~~~~~~ ~~~~~ ~~~’~~~~~ ~~~ ~~~~~~~, ~~~~ ~~~~ ~~’~~~~ ~~~~~ ~~~ ~~~~~~ de mettre la ~~~~~ ~~~~~~~ ~~~~~ ~~~~~~~ ~~~~~~ ~~~ ~~~~~~~~~~ ~~~~ déchire. »\nDans ~~~~ ~~~~~~~~~ ~~~~~~~~~ ~~~~~ ~~~~~~~~, ~~~ ~~~~~ ~~~~ ~~~~~ ~~~~ ~~~~~~ ~~~~~~~~~~ ~~~~ ~~~~~~~ ~~’~~~~~~~~~~, ~~ ~~’~~~~~~ ~~~ la Libye, les ~~~~~~~~~~ ~~~~~~~~~~ ~~~~ ~~~~ ~~~~~~-~~~~~. ~~~~~~~ ~~ ~~’~~~~~~~~~~~~ ~~~~~~~~ ~~ ~~~~~~ ~~~~~~, ~~ ~~~~~~~~~~ ~~~~ ~~’~~~~~~~~~~~~~ ~~~ ~~~~ ~~~~~~~~~~ ; ~~~~~ ~~~~~~ ~~~~~ ~~~~~~~~~~~~ ~~~~~~ ~~~’~~~~~~ ~~~ ~~~~~ pas unanimes… Une ~~~~~~ ~~~ ~~~~~~~~~ ~~~~~~ ~~~ ~~’~~~~~~~~~ ~~~ ~~~ ~~~~~~~~~~~ ~~~~~~~~~~~~~~~, ~~ ~~’~~~~~~ ~~’~~~ ~~~~~~~ ~~~~~~~ ~~~~~~~~~~ ~~~~~~ ~~~~~~~~, ~~’~~~~~~~ ~~~ ~~~~~~~~ ~~’~~~~~~ ~~~~ ~~~~~~~, ~~~ ~~~~~~~-~~~ ~~~~ psychologiques. Mais chacun ~~~~~~~ ~~~ ~~~~~~~~~ ~~~~~~ ~~~~~~~~ ~~’~~~ ~~~~~ ~~~ ~~’~~~ ~~~~~ ~~ ~~~ ~~~~~~~~ ~~~~ ~~~~~…\nvoir l’entrée du vendredi 10 janvier 1986 dans Le Jour ni l’Heure◎


Keleier an 13 a viz Ebrel | Les informations du jour en langue bretonne\nmardi 14 avril 2015 à 11:54 France Bleu Breizh Izel\nAdkavit amañ keleier Breizh, embannet e brezhoneg war France Bleu Breizh Izel. Lakaet e vez ar gaoz war an den yaouank lazhet gant ur rinkin war Enezenn Reunion, tournamant melldroad Ploveilh, ekomirdi Menez-Are ha kelc’h keltiek Speied.\nLazhet eo bet gant ur rinkin un den yaouank oadet a drizek vloaz disul war enezenn Reunion © Maxppp\nDisul war enezenn Reunion eo marvet, lazhet gant ur rinkin, un den yaouank oadet a drizek vloaz\nO seurfiñ e oa en ul lec'h difennet. Kalz a dabutoù a zo war an enezenn goude ar gwallzarvoud-mañ.\nKine eo Camille Thomas war an Enezenn.\n8e15 Rinkin Reunion ok ok\nTradi Deiz, kampionad dañsoù hengounel Kendalc'h oa aozet dec'h ba Gwened\nAet eo ar maout gant kelc'h keltiek Brug ar Menez. Laouen-bras eo Gwendal Jacob, dañsour ba Speied.\nKelc'h keltiek Speied\nA-benn ur miz e vo ba Ploveilh an tournamant melldroad "Mondial Pupilles"\nAr vodadeg vrasañ gant danvez footballerien. Evit degemer ar mil pevar c'hant bugel a gemero perzh e vez klasket familhoù er vro. Jean Cloarec, a-youl vat er "Mondial" abaoe 30 vloaz.\n19e Melldroad Ploveilh\nKomzet 'vo ivez eus ur raktres c'hoariva gant Ekomirdi ar Menez Are\nEnrollet oa bet tud diwar-benn ar jardin ha gant an enrolladennoù-se 'vo savet ur pezh c'hoari divyezhek gant Teatr Piba, tud eus ar Menezioù Are ha skolidi Diwan Kommana ha skol publik divyezhek Sant-Riwal. Lena Boisard Le Coat hag a ra war-dro ar raktres-mañ.


4 Izili brudet\nE 1912 e kuitaas Maurice Duhamel Kevredigez Broadel Breiz (URB) asambles gant Emil Masson, Camille Le Mercier d’Erm, Frañsez Vallée ha Loeiz Herrieu evit krouiñ ar Fédération régionaliste de Bretagne.\nDa-heul unan eus emvodoù an URB e voe krouet Goursez Vreizh d'an 31 a viz Eost 1900 e Gwengamp. Pep hini eus an izili a gemeras ul lesanv hag un titl barzh. Harpañ a rae izili ar C'hoursez holl an obererezhioù a-du gant sevenadur ar vro e kevrennoù an URB, pe er C'hoursez. Evel-se e voe krouet Ti Kaniri Breiz.\nAdtapet diwar « https://br.wikipedia.org/w/index.php?title=Kevredigezh_Vroadel_Breizh&oldid=1841293 »\nKemmoù diwezhañ degaset d'ar bajenn-mañ d'an 12 Gou 2019, da 06:47.


Les Recettes - Felpennoù gant pastez Henaff ha mozzarella - Trop Mad : le restaurant Le Jardin Gourmand et la cuisine de Nathalie Beauvais.\nFelpennoù gant pastez Henaff\naoziñ. 10 mun\npoazchiñ 5 mun\nEvit un ugent kreunennig bennak :\n1 voestad pastez Henaff (156 g)\n2 voulenn mozzarella (250 g dizouret)\n1 vagetenn-vara e-giz war ar maez\nRaktommañ ar forn war an tu ‘grilherez’.\nAoziñ : troc’hiñ ar vagetenn a-ruilhennoù. O c’hraziñ er forn (lakaet àr ‘grilherez’) war an daou du. Mirout. Dijelkennañ ar mozzarella hag ar pastez Henaff. Lakaat un tamm mozzarella war an hanter eus ur greunenn hag un tamm pastez Henaff war an hanter all. Ober kement-all evit ar c’hreunennoù arall. Lakaat er forn (lakaet àr ‘grilherez’atav) ha lezel da graziñ ar meskad un tammig bihan-tout (5 mun). Servijiñ doc’htu e-giz digor-kalon.\nMenozioù Nathalie : m’emaoc’h o chom e Breizh e c’hellit lakaat fourmaj Tom Timadeuc e lec’h mozzarella. Un tammig saourusoc’h e vo ha magusoc’h ivez. M’ho peus c’hoant da vlasaat an toastoù-mañ evel digor-pred servijit anezho gant ur saladenn c’hlas, evel ur saladenn c’hlas ha tammoù-bara kazet get formaj-gavr tomm.\nGwin Arnaud : ur gwin ruz skañv blaz ar frouezh gantañ : ur Grolleau, ur Gamay, ur Pinot Noir pe ur Pineau d’Aunis en Loire (e gwin gris). Posupl eo mont da gerc’hat ar Pinot Noir e Bro Elzas, pe Gamay e Beaujolais.


Buhez ar Sent/1912/Al laer deou - Wikimammenn\nBuhez ar Sent/1912/Al laer deou\n◄ Jorj Al laer deou Mark ►\nKreiste hag eun dra bennak a c’hell bezan.\nE-tal Jeruzalem, war mene Kalvar, ter groaz a zo en o zav ha tri den a varv warneze. Jezuz a zo ouz ar groaz kreiz ; daou laer a zo ouz an diou-all. Pa welas ar C’hrist an dismeganz grêt d’ezan, e reas ar beden-man : « Ma Zad, pardonet d’eze, rak n’ouzont ket petra reont. » Lavaret en devoa kentoc’h : « Pedet evit ar re a ra brezel d’ac’h. » Heuilh a ra e-unan ar c’henteliou a roë d’ar re-all. Pedi a ra, n’eo ket hepken evit ar zoudarded a stagas anezan ouz e groaz, mes evit an dud fall eus an holl amzeriou a lakas e stagan, hag evit an daou a oa a bep tu d’ezan.\nE beden ne zaleas ket da vezan selaouet.\nAr Judevien, e traou ar groaz, a oa lorc’h enne : « Ah ! ah ! emeze, en eur grusan o diskoa, te hag a ziskar Templ Doue hag a zav anezan en e zav en tri devez, en em zalv da unan ’ta ! Mar dout Mab Doue, diskenn eus ar groaz ! »\nPennou-bras Jeruzalem a youc’he war eun ton gwapaüs : « Salvet en deus ar re-all, ha n’eo ket goest d’en em zalvi e-unan. Mar deo ar C’hrist, roue Israël, ra ziskenno eta eus ar groaz, ha neuze ni a gredo ennan. »\nAr zoudarded o-unan, goude bezan rannet etreze e zilhad, a c’hoarze gantan c’hoaz : « Mar dout roue ar Judevien, emeze, en em denn eus al lec’h-ze. » Hag e kinnigent d’ezan ar myrrwin ne oa ket bet falvezet gantan evan.\nEus an daou laer, unan, da vihanan, a veskas al leou-douet gant re ar bobl : « Mar dout ar C’hrist, emezan en em zalv ha salv ac’hanomp ganit ! »\nAr sioulded-ze hag ar beden en devoa grêt evit e vourrevien hag a denereas kalon al laer deou, a skandalas al laer kle : « Te, emezan, n’az peus aon ebet rak Doue, war digare m’out kondaonet d’ar maro ! Ni, ne c’hoarve ganimp nemet ar pez a zo dleet, mes heman n’en deus grêt drou-ebet. »\nHag e lavare, gant eur vouez glac’haret, abalamour d ar vue fall en devoa renet hag abalamour d’ar maro estlammus a laked Jezuz da c’houzanv : « Otrou, ho pezet sonj ac’hanon, pa vefet digouezet en ho rouantelez ! »\nHa Mab Doue a respontas : « En gwirione, m’hen lavar dit ; hirie, zoken, e vezi ganin er baradoz. » Rouantelez Jezuz-Krist a zo eta o vont da zigeri ; eun heur-all bennak c’hoaz, hag ar maro o dougo, an eil hag egile, da vro an erusted.\nEus an eil islonk  en egile\nI. — Kouezan reomp en islonk ar pec’hejou : pec’hejou eneb Doue ; pec’hejou eneb d’hon nesan ; pec’hejou eneb d’imp hon unan ; pec’hejou hon yaouankiz ; pec’hejou hon oad gwellan ; pec’hejou hon c’hozni.\nIL — Eus islonk ar pec’hejou e kouezomp en islonk ar reuz. Ar pec’her eo an den ar muian reuzeudik a zo war an douar ; n’eus nemet eun neuden o viret outan da gouezan war e benn en ifern ; debret eo e spered ; krignet eo e galon ; dizec’han ’ra war e dreid.\n↑ Islonk, abîme, en galleg.\nAdtapet diwar « https://br.wikisource.org/w/index.php?title=Buhez_ar_Sent/1912/Al_laer_deou&oldid=51114 »\nKemmoù diwezhañ degaset d'ar bajenn-mañ d'an 10 Ebr 2013, da 11:04.